qundao/data-zh-poetry huggingface dataset:
临江仙（代作）
作者：戴复古
朝代：宋
体裁：词

误入风尘门户，驱来花月楼台。樽前几度得徘徊。可怜容易别，不见牡丹开。莫恨银瓶酒尽，但将妾泪添杯。江头恰限北风回。再三相祝去，千万寄书来。
为客
作者：戴复古
朝代：宋
体裁：五言律诗

琴剑长为客，诗书欠策勋。老来临镜懒，愁里把杯勤。北雁寒离塞，秋鹰健拂云。物情能奋发，人不解超群。
为石云悼鹤
作者：戴复古
朝代：宋
体裁：五言律诗

瘗鹤有故事，花边结小茔。不登千岁寿，无复九皋鸣。问汝缘何死，主翁无限情。最令人忆处，侧耳听松声。
久寓泉南待一故人消息桂隐诸葛如晦谓客舍不
作者：戴复古
朝代：宋

寄迹小园中，自笑客异乡。东家送槟榔，西家送槟榔。咀嚼唇齿赤，亦能醉我肠。南人敬爱客，以此当茶汤。殷勤谢其来，此意不可忘。
久寓泉南待一故人消息桂隐诸葛如晦谓客舍不可住借一园亭安下即事凡有十首
作者：戴复古
朝代：宋

寄迹小园中，自笑客异乡。东家送槟榔，西家送槟榔。咀嚼唇齿赤，亦能醉我肠。南人敬爱客，以此当茶汤。慇勤谢其来，此意不可忘。寄迹小园中，岂不胜旅舍。俗事无交加，客身自闲暇。邻家有酒沽，杯盘亦可借。吟侣适相过，新诗堪脍炙。足以慰我怀，留连日至夜。寄迹小园中，数椽亦潇洒。主人既相知，此地可久假。县官送月粮，邻翁供菜把。咫尺是屠门，亦有卖鲜者。里巷通往来，欲结鸡豚社。寄迹小园中，馀春接初夏。问木木成阴，问花花已谢。黄鹂出幽谷，杜鹃叫长夜。把酒酌园婆，远客此税驾。有时吟声高，鬼神莫惊怕。寄迹小园中，一心安淡薄。每坐竹间亭，不知近城郭。昨日看花开，今日见花落。静中观物化，妙处在一觉。委身以顺命，无忧亦无乐。寄迹小园中，第一薪水便。逐一炊黄粱，兼得鱼虾贱。饱饭日无营，遮眼有书卷。时逢好客来，应接不知倦。最苦风雨时，有人招夜宴。寄迹小园中，新晴风日丽。好鸟竹间鸣，野鹤空中唳。悠然动诗兴，行吟抚松桂。久客若忘归，此身笑匏系。五月倘未行，尚及食丹荔。寄迹小园中，颇欲閟形影。谁为饶舌者，太守忽相请。开心论时务，细语及诗境。坐中有蛮客，狂言事驰骋。明日酒醒来，熟思令人瘿。寄迹小园中，忽有乌衣至。手中执圆封，州府特遣馈。罗列满吾前，礼数颇周致。四邻来聚观，若有流涎意。呼童急开樽，四邻同一醉。寄迹小园中，倒指五十日。既得故人书，南游吾事毕。再拜谢主翁，奉还此一室。云萍聚复散，欲住住不得。折柳当马鞭，明朝有行色。
久寓泉南待一故人消息桂隐诸葛如晦谓客舍不可住借一园亭安下即事凡有十首·其一
作者：戴复古
朝代：宋

寄迹小园中，自笑客异乡。东家送槟榔，西家送槟榔。咀嚼唇齿赤，亦能醉我肠。南人敬爱客，以此当茶汤。慇勤谢其来，此意不可忘。
久寓泉南待一故人消息桂隐诸葛如晦谓客舍不可住借一园亭安下即事凡有十首·其七
作者：戴复古
朝代：宋

寄迹小园中，新晴风日丽。好鸟竹间鸣，野鹤空中唳。悠然动诗兴，行吟抚松桂。久客若忘归，此身笑匏系。五月倘未行，尚及食丹荔。
久寓泉南待一故人消息桂隐诸葛如晦谓客舍不可住借一园亭安下即事凡有十首·其九
作者：戴复古
朝代：宋

寄迹小园中，忽有乌衣至。手中执圆封，州府特遣馈。罗列满吾前，礼数颇周致。四邻来聚观，若有流涎意。呼童急开樽，四邻同一醉。
久寓泉南待一故人消息桂隐诸葛如晦谓客舍不可住借一园亭安下即事凡有十首·其十
作者：戴复古
朝代：宋

寄迹小园中，倒指五十日。既得故人书，南游吾事毕。再拜谢主翁，奉还此一室。云萍聚复散，欲住住不得。折柳当马鞭，明朝有行色。
久寓泉南待一故人消息桂隐诸葛如晦谓客舍不可住借一园亭安下即事凡有十首·其四
作者：戴复古
朝代：宋

寄迹小园中，馀春接初夏。问木木成阴，问花花已谢。黄鹂出幽谷，杜鹃叫长夜。把酒酌园婆，远客此税驾。有时吟声高，鬼神莫惊怕。
乌盐角行
作者：戴复古
朝代：宋

凤箫鼍鼓龙须笛，夜宴华堂醉春色。艳歌妙舞荡人心，但有欢娱别无益。何如村落卷桐吹，能使时人知稼穑。村南村北声相续，青郊雨后耕黄犊。一声催得大麦黄，一声唤得新秧绿。人言此角只儿戏，孰识古人吹角意。田家作劳多怨咨，故假声音召和气。吹此角，起东作。吹此角，田家乐。此角上与邹之子律同宫商，合钟吕。形甚朴，声甚古，一吹寒谷生禾黍。
乌盐角行
作者：戴复古
朝代：宋

凤箫鼍鼓龙须笛，夜宴华堂醉春色。艳歌妙舞荡人心，但有欢娱别无益。何如村落捲桐吹，能使时人知稼穑。村南村北声相续，青郊雨后耕黄犊。一声催得大麦黄，一声唤得新秧绿。人言此角只儿戏，孰识古人吹角意。田家作劳多怨咨，故假声音召和气。吹此角，起东作。吹此角，田家乐。此角上与邹子之律同宫商，合钟吕。形甚朴，声甚古，一吹寒谷生禾黍。
乌聊山登览
作者：戴复古
朝代：宋

拌擞嚣尘上翠微，旁溪寺上坐题诗。忽闻啼鸟不知处，细看好山无厌时。风扫云烟开远景，人携香火谒丛祠。客来千里登临意，说与时人未必知。
九日
作者：戴复古
朝代：宋

今日知何日，他乡忆故乡。黄花一杯酒，白发几重阳。日晚鸦争宿，天寒雁叫霜。客中无此醉，何以敌凄凉。
九日
作者：戴复古
朝代：宋

醉来风帽半欹斜，风度他乡对菊花。最苦酒徒星散后，见人儿女倍思家。
九日槠洲舟中
作者：戴复古
朝代：宋

几年重九客他州，少泊槠田古渡头。人向饮中言我乐，谁知笑里是吾愁。黄华可忍抛三径，白发犹堪柰几秋。今日登高无处所，一樽携上枕江楼。
九日登裴公亭得无灾可避自登山之句何季皋滕
作者：戴复古
朝代：宋

良辰乐事两相关，不可不求今日闲。
有酒能赊堪荐菊，无灾可避自登山。
心怀屈贾千年上，身在潇湘八景间。
好向樽前开笑口，人生枉自作愁颜。
书事
作者：戴复古
朝代：宋

两揆新当国，三边未解兵。吾君极勤俭，天下望升平。春雨随时下，福星连夜明。寒儒卜天意，对酒百忧轻。
书事
作者：戴复古
朝代：宋
体裁：五言律诗

喜作羊城客，忘为鹤发翁。问天求酒量，翻海洗诗穷。已过西南道，适遭东北风。扁舟载明月，枉作卖油公。
京口别石龟翁际可
作者：戴复古
朝代：宋

把剑樽前砍地歌，有何留恋此蹉跎。心期难与俗子道，世事不如人意多。莲叶已空犹有藕，菊花虽老不成莎。扁舟四海五湖上，何处不堪披钓蓑。
京口喜雨楼落成呈史固叔侍郎
作者：戴复古
朝代：宋

京口画楼三百所，第一新楼名喜雨。大鹏展翼到中天，化作檐楹不飞去。一日登临天下奇，华灯照夜万琉璃。上与星辰共罗列，下映十里莲花池。泰山为曲海为酿，手挈五湖为瓮盎。银糟香沸碧瑶春，歌舞当垆多丽人。使君歌了人皆饮，更赏谷中花似锦。五兵不用用酒兵，折冲樽俎边尘寝。兹楼屹作东南美，孰识黄堂命名意。特将此酒噀为霖，四海九州同一醉。
京口喜雨楼落成呈史固叔侍郎
作者：戴复古
朝代：宋

京口画楼三百所，第一新楼名喜雨。大鹏展翼到中天，化作檐楹不飞去。一日登临天下奇，华灯照夜万琉璃。上与星辰共罗列，下映十里莲花池。泰山为曲海为酿，手挈五湖为甕盎。银糟香沸碧瑶春，歌舞当垆多丽人。使君歌了人皆饮，更赏谷中花似锦。五兵不用用酒兵，折冲樽俎边尘寝。兹楼屹作东南美，孰识黄堂命名意。特将此酒噀为霖，四海九州同一醉。
京口遇薛野鹤
作者：戴复古
朝代：宋

天下江山第一州，可能无地著诗流。黄金不爱买官职，白发犹堪上酒楼。懊恨牡丹遭雨厄，叮咛芍药为春留。狂吟有禁风骚歇，语燕啼鶑代唱酬。
人日
作者：戴复古
朝代：宋
体裁：七言律诗

自换端平新历日，眼看日月倍光辉。南州有雪古来少，人日不阴今见稀。鼓舞万方观德化，转移一世属天机。朝廷有道吾君圣，办作升平老布衣。
代书寄韩履善右司赵庶可寺簿
作者：戴复古
朝代：宋

懒不修书札，将诗问起居。升沉元自异，故旧忍相疏。学术有馀用，班行不次除。功名付公等，世道莫愁予。
代书寄韩履善右司赵庶可寺簿
作者：戴复古
朝代：宋

懒不脩书札，将诗问起居。升沉元自异，故旧忍相疏。学术有馀用，班行不次除。功名付公等，世道莫愁予。涉世几三折，行年近八旬。江湖倦游客，天地苦吟身。白发可怜老，青云多故人。东风虽有力，朽木不逢春。闭户生涯薄，忧时念虑长。老犹思汗漫，贫已在膏肓。弱柳饶春色，幽兰抱国香。穷通安我命，一笑且持觞。
代书寄韩履善右司赵庶可寺簿
作者：戴复古
朝代：宋

闭户生涯薄，忧时念虑长。
老犹思汗漫，贫已在膏盲。
弱柳饶春色，幽兰抱国香。
穷通安我命，一笑且持觞。
代书寄韩履善右司赵庶可寺簿·其一
作者：戴复古
朝代：宋

懒不脩书札，将诗问起居。升沉元自异，故旧忍相疏。学术有馀用，班行不次除。功名付公等，世道莫愁予。
代书寄韩履善右司赵庶可寺簿·其二
作者：戴复古
朝代：宋

涉世几三折，行年近八旬。江湖倦游客，天地苦吟身。白发可怜老，青云多故人。东风虽有力，朽木不逢春。
代简答夏肯父
作者：戴复古
朝代：宋

六七十里不为远，百书不如一会面。之子相期十日间，要与梅花并相见。
伏龙山民宋正甫湖山清隐乃唐诗人陈陶故圃曾
作者：戴复古
朝代：宋

故人昔住金华峰，面带双溪秋水容。故人今住伏龙山，陈陶故圃茅三间。千载清风徐孺子，门前共此一湖水。百花洲上万垂杨，白鸥群里歌沧浪。故人心事孺子高，故人诗句今陈陶。短衣饭牛不逢尧，何如绣鞍上着锦宫袍。瓦盆对客酌松醪，何如紫霞觞泛碧葡萄。豆萁然火度寒宵，何如玉堂夜照金莲膏。吟成秃笔写芭蕉，何如沉香亭北醉挥毫。再三问君君不对，目送飞鸿楚天外。细读山中招隐篇，超然意与烟霞会。照影湖边双鬓皓，此计知之悔不早。三椽可办愿卜隣，荷锸相随种瑶草。
伏龙山民宋正甫湖山清隐乃唐诗人陈陶故圃曾景建作记俾仆赋诗
作者：戴复古
朝代：宋

故人昔住金华峰，面带双溪秋水容。故人今住伏龙山，陈陶故圃茅三间。千载清风徐孺子，门前共此一湖水。百花洲上万垂杨，白鸥群里歌沧浪。故人心事孺子高，故人诗句今陈陶。短衣饭牛不逢尧，何如绣鞍上著锦宫袍。瓦盆对客酌松醪，何如紫霞觞泛碧葡萄。豆萁然火度寒宵，何如玉堂夜照金莲膏。吟成秃笔写芭蕉，何如沉香亭北醉挥毫。再三问君君不对，目送飞鸿楚天外。细读山中招隐篇，超然意与烟霞会。照影湖边双鬓皓，此计知之悔不早。三椽可办愿卜邻，荷锸相随种瑶草。
会心
作者：戴复古
朝代：宋
体裁：五言律诗

我本江湖客，来观雁荡奇。脚穿灵运履，口诵贯休诗。景物与心会，山灵莫我知。白云迷去路，临水坐多时。
何季皋司理故人也作诗见相勉意二首
作者：戴复古
朝代：宋

梅花庾岭外，别是一山川。那使民无讼，须知狱有冤。心常存正直，法不尚平反。于氏缘何事，阴功到子孙。南州通外国，浊海溷清波。人以廉称少，官从辟奏多。持身宜洁白，事上莫依阿。话别无他语，留心政事科。
余惠叔访旧
作者：戴复古
朝代：宋

扁舟访旧入横塘，新柳今如旧柳长。
室迩入遥春寂寂，风流云散事茫茫。
纵题红叶随流水，谁弄青梅出短墙。
政是沈郎愁绝处，杜鹃不断叫斜阳。
侄孙亦龙作亭于小山之上□余以野亭名之得诗
作者：戴复古
朝代：宋

诗礼家声重，田园活计饶。
自甘为野客，不愿仁王朝。
时为花开眼，谁因米折腰。
此心安出处，何日不逍遥。
侄孙亦龙作亭于小山之上□余以野亭名之得诗五首
作者：戴复古
朝代：宋

平地变丘壑，安排若自然。为山移白石，凿沼贮清泉。栗里有松竹，兰亭无管弦。轩裳非我事，在野不妨贤。蔡外有馀地，登临作此亭。心如乔木古，眼共远山清。社酒谁同醉，村歌自可听。有时来夜坐，收拾读书萤。诗礼家声重，田园活计饶。自甘为野客，不愿仕王朝。时为花开眼，谁因米折腰。此心安出处，何日不逍遥。勿谓此亭水，岿然气不群。静中观变化，闲处立功勋。水细通岩窦，亭高压海云。隐居行素志，不负圣明君。田间四五月，此景看来稀。翼翼青苗上，双双白鸟飞。茅茨林下住，蓑笠雨中归。拍岸瓜藤水，不须忧岁饥。
侄孙亦龙作亭于小山之上□余以野亭名之得诗五首·其一
作者：戴复古
朝代：宋
体裁：五言律诗

平地变丘壑，安排若自然。为山移白石，凿沼贮清泉。栗里有松竹，兰亭无管弦。轩裳非我事，在野不妨贤。
侄孙亦龙作亭于小山之上□余以野亭名之得诗五首·其二
作者：戴复古
朝代：宋

蔡外有馀地，登临作此亭。心如乔木古，眼共远山清。社酒谁同醉，村歌自可听。有时来夜坐，收拾读书萤。
侄孙亦龙作亭于小山之上□余以野亭名之得诗五首·其五
作者：戴复古
朝代：宋

田间四五月，此景看来稀。翼翼青苗上，双双白鸟飞。茅茨林下住，蓑笠雨中归。拍岸瓜藤水，不须忧岁饥。
侄孙亦龙作亭于小山之上□余以野亭名之得诗五首·其四
作者：戴复古
朝代：宋

勿谓此亭水，岿然气不群。静中观变化，闲处立功勋。水细通岩窦，亭高压海云。隐居行素志，不负圣明君。
侄孙仲晦亦龙和前诗甚佳其家有林塘之胜兄弟
作者：戴复古
朝代：宋

有母身长健，无营家自丰。林塘孝子宅，诗礼古人风。垅亩秋成后，弟兄和气中。时闻有佳话，常欲访王戎。
侄孙仲晦亦龙和前诗甚佳其家有林塘之胜兄弟和睦日以奉亲为乐用此韵以美之
作者：戴复古
朝代：宋

有母身长健，无营家自丰。林塘孝子宅，诗礼古人风。垄亩秋成后，弟兄和气中。时闻有佳话，常欲访王戎。
侄孙子渊新居落成二首
作者：戴复古
朝代：宋

结屋邻苍海，开门面翠屏。堂前萱草绿，寿母鬓丝青。礼乐陈樽俎，诗书立户庭。一时勤卜筑，百世享康宁。一区扬子宅，中有读书堂。早觉儒风好，兼看野趣长。籓篱带花竹，里巷接农桑。安得茅三架，为邻住汝傍。
侄孙子渊新居落成二首·其一
作者：戴复古
朝代：宋
体裁：五言律诗

结屋邻苍海，开门面翠屏。堂前萱草绿，寿母鬓丝青。礼乐陈樽俎，诗书立户庭。一时勤卜筑，百世享康宁。
倚楼
作者：戴复古
朝代：宋
体裁：五言律诗

贤愚不同道，用舍要知机。涉世有臧否，倚楼无是非。鸦分枯树立，雁逐断云飞。朝暮寻常事，何须叹落晖。
偶见飞蝶追思旧游录之
作者：戴复古
朝代：宋

早被春情误，浑身著粉衣。最宜花上见，解向梦中飞。蜂媵为游伴，蛛丝设祸机。滕王小图画，一一造精微。
僮约
作者：戴复古
朝代：宋

汝在何乡何姓名，路途凡百爱惺惺。衣裳脱著勤收管，饮食烹炰贵洁馨。每遇歇时寻竹所，须教宿处近旗亭。吾家僮约无多事，办取小心供使令。
儒衣陈其姓工于画牛马鱼一日持六簇为赠以换
作者：戴复古
朝代：宋

生绢六幅淡墨图，伊人笔端有造化。骅骝汗血捉电光，牯牸倦耕眠草下。陂塘漠漠烟雨后，出水群鱼戏潇洒。细看物物有生意，不比寻常能画者。请君就此三景中，挥毫添我作渔翁。岸头孤石持竿坐，白鹭同居莆苇丛。有时寻诗出游衍，款段徐行山路远。奚奴逐后背锦囊，木杪斜阳鸦噪晚。有时簑笠过田间，农妇农夫相往还。手放锄犁吹短笛，日暮青郊黄犊闲。王孙贵人不识此，此是吾侬佳绝处。挂君图画读吾诗，令人懒踏长安路。
儒衣陈其姓工于画牛马鱼一日持六簇为赠以换诗
作者：戴复古
朝代：宋

生绢六幅淡墨图，伊人笔端有造化。骅骝汗血捉电光，牯牸倦耕眠草下。陂塘漠漠烟雨后，出水群鱼戏潇洒。细看物物有生意，不比寻常能画者。请君就此三景中，挥毫添我作渔翁。岸头孤石持竿坐，白鹭同居蒲苇丛。有时寻诗出游衍，款段徐行山路远。奚奴逐后背锦囊，木杪斜阳鸦噪晚。有时蓑笠过田间，农妇农夫相往还。手放锄犁吹短笛，日暮青郊黄犊闲。王孙贵人不识此，此是吾侬佳绝处。挂君图画读吾诗，令人懒踏长安路。
元日二首呈永丰刘叔冶知县
作者：戴复古
朝代：宋

焚香拜元日，受岁客他州。白发难遮老，新年讳说愁。无人能访戴，有地足依刘。桃李争春事，梅花笑未休。市近人声杂，窗明雨色开。异乡轻度节，同邸重传杯。不碍狂夫醉，知无贺客来。故园归未得，茅屋想苍苔。
元日二首呈永丰刘叔冶知县·其一
作者：戴复古
朝代：宋

焚香拜元日，受岁客他州。白发难遮老，新年讳说愁。无人能访戴，有地足依刘。桃李争春事，梅花笑未休。
光泽溪上
作者：戴复古
朝代：宋

舣棹西岩下，舟人语夜阑。
风林无鸟宿，石窟有龙蟠。
月色连沙日，滩声入梦寒。
晓来新得句，寄与故人看。
六月三日闻王鉴除殿前都虞候孟枢除夔路策应大使时制司籍定渔船守江甚急
作者：戴复古
朝代：宋
体裁：五言律诗

闻说北风凛，其然其不然。新除策应使，急点守江船。设险浑无地，扶危赖有天。吾皇自神武，北伐美周宣。
兴国军晚春简吴提干
作者：戴复古
朝代：宋

几夜林间哭杜鹃，东风又作落花天。青春不觉过三月，白发谁能满百年。日射江波光闪闪，天连烟草碧芊芊。异乡欲作登楼赋，心逐归鸿到海边。
兴国军晚春简吴提干
作者：戴复古
朝代：宋

几夜林间哭杜鹊，东风又作落花天。青春不觉过三月，白发谁能满百年。日射江波光闪闪，天连烟草碧芊芊。异乡欲作登楼赋，心逐归鸿到海边。
再赋惜别呈李实夫运使
作者：戴复古
朝代：宋
体裁：七言律诗

一生飘泊老江湖，今日别公归故庐。此去怕无相见日，因风或有寄来书。云烟过眼时时变，草树惊秋夜夜疏。人物似公能几辈，不知天下竟何如。
减字木兰花 其二 寄五羊钟子洪
作者：戴复古
朝代：宋
体裁：词

天台狂客。醉里不知秋发白。应接风光。忆在江亭醉几场。吴姬劝酒。唱得廉颇能饭否。西雨东晴。人道无情又有情。
减字木兰花·其三
作者：戴复古
朝代：宋
体裁：词

阻风中酒。流落江湖成白首。历尽艰关。赢得虚名满世间。浩然归去。忆著石屏茅屋趣。想见山村。树有交柯犊有孙。
减字木兰花·阻风中酒
作者：戴复古
朝代：宋
体裁：词

阻风中酒。流落江湖成白首。历尽艰关。赢得虚名在世间。浩然归去。忆着石屏茅屋趣。想见山村。树有交柯犊有孙。
减字木兰花（寄五羊钟子洪）
作者：戴复古
朝代：宋
体裁：词

天台狂客。醉里不知秋鬓白。应接风光。忆在江亭醉几场。吴姬劝酒。唱得廉颇能饭否。西雨东晴。人道无情又有情。
减字木兰花（寄钦州刘叔冶史君）
作者：戴复古
朝代：宋
体裁：词

羊城旧路。檀板一声惊客去。不拟重来。白发飘飘上越台。故人居处。曲巷深深通竹所。问讯桃花。欲访刘郎不在家。
出闽
作者：戴复古
朝代：宋

千山万山闽中路，六尺枯藤两芒屦。去岁梅花迎我来，今岁梅花送我去。梅花岂解管送迎，白发胡为又南征。天荒地老终无情，归去归兮老石屏。
刈麦行
作者：戴复古
朝代：宋

腰鎌上垅刈黄云，东家西家麦满门。前村寡妇拾滞穟，饘粥有馀炊饼饵。我闻淮南麦最多，麦田今岁屯干戈。饱饭不知征虞苦，生长此方真乐土。
刈麦行
作者：戴复古
朝代：宋

腰镰上垄刈黄云，东家西家麦满门。前村寡妇拾滞穟，饘粥有馀炊饼饵。我闻淮南麦最多，麦田今岁屯干戈。饱饭不知征战苦，生长此方真乐土。
刘折父为吴子才索赋云山燕居
作者：戴复古
朝代：宋

燕居适所息，非怀傲世心。
白云自舒卷，青山无古今。
中有动静机，杳眇谐素襟。
以时为出处，怀人抚瑶琴。
平生披短褐，时来或华簪。
世论倘不合，矢口不如喑。
避影长松下，洗耳清溪浔。
慎勿出云外，黄尘三尺深。
初夏
作者：戴复古
朝代：宋

红紫光阴不久长，一声啼鴃静年芳。阴阴绿树黄鹂语，将与人间作夏凉。
初夏游张园
作者：戴复古
朝代：宋
体裁：诗

乳鸭池塘水浅深，熟梅天气半晴阴。东园载酒西园醉，摘尽枇杷一树金。
别严沧浪
作者：戴复古
朝代：宋

三生汉严助，笔阵抵千兵。雅志从南隐，吟诗到北征。结交疑泛爱，惜别见真情。来岁春花发，相期在上京。
别严沧浪
作者：戴复古
朝代：宋

三生汉严助，笔陈抵千兵。雅志从南隐，吟诗到北征。结交疑泛爱，惜别见真情。来岁春花发，相期在上京。
别后舟中用前韵
作者：戴复古
朝代：宋
体裁：七言律诗

出郭风光便不同，转头犹恨去匆匆。维舟别岸鸦啼后，倚柂澄江雁影中。向老客怀惊岁月，乍寒天气转霜风。冰壶亭上人如玉，谩寄篇诗不暇工。
别章泉定庵二老人
作者：戴复古
朝代：宋

腊里春风转，埙箎一气和。劝翁新岁酒，唱我老人歌。一世声名重，四方书问多。章泉一泓水，思与海同波。
别章泉定庵二老人
作者：戴复古
朝代：宋

腊里春风转，埙篪一气和。劝翁新岁酒，唱我老人歌。一世声名重，四方书问多。章泉一泓水，思与海同波。
别董叔宏兄弟
作者：戴复古
朝代：宋

年老思家切，交深话别难。扁舟行且止，尊酒强相宽。客路归来晚，人情去后看。西风吹过雁，千万寄平安。
别邵武诸故人
作者：戴复古
朝代：宋

白发乱纷纷，乡心逐海云。此行堪一哭，无复见诸君。老马寻归路，孤鸿恋旧群。酒阑何处笛，今夜不堪闻。
别钟子洪
作者：戴复古
朝代：宋
体裁：七言律诗

识得潮阳钟子洪，今人可想古人风。文章有气吞馀子，天地无情负此翁。问舍求田非细事，参禅学佛见新功。欲知别后真消息，莫惜频书寄海鸿。
到南昌呈宋愿父伯仲黄子鲁诸丈
作者：戴复古
朝代：宋

一秋无便寄平安，新雁声声报早寒。昨夜检衣开故箧，去年家信把来看。扁舟几度到南昌，东望家山道路长。醉里不知身是客，故人多处亦吾乡。
到南昌呈宋愿父伯仲黄子鲁诸丈·其一
作者：戴复古
朝代：宋

一秋无便寄平安，新雁声声报早寒。昨夜检衣开故箧，去年家信把来看。
到南昌呈宋愿父伯仲黄子鲁诸丈·其二
作者：戴复古
朝代：宋

扁舟几度到南昌，东望家山道路长。醉里不知身是客，故人多处亦吾乡。
化成岩
作者：戴复古
朝代：宋

城郭嚣尘外，江山胜概中。
铿然和滩水，和以万松风。
夹径森奇石，危亭纳太空。
苍岩不能语，曾识赞皇公。
南剑溪上
作者：戴复古
朝代：宋

长舟不用柂，沙上木为蒿。
溪路湾环转，滩声日夜号。
居人不觉险，行客始知劳。
四望无平地，山田级级高。
南安王使君领客湛泉流觞曲水
作者：戴复古
朝代：宋

横浦堂前举一卮，古榕阴下坐多时。连朝好雨千山润，昨夜新秋一叶知。梅岭乡来逢行者，兰亭今日又羲之。家声不坠风流在，如见初寮说好诗。
南安王使君领客湛泉流觞曲水
作者：戴复古
朝代：宋

横浦堂前举一卮，古榕阴下坐多时。
连朝好雨千山涧，昨夜新秋一叶知。
梅岭乡来逢行者，兰亭今日又羲之。
家声不坠风流在，如见初寮说好诗。
南岳
作者：戴复古
朝代：宋

南云漂渺连苍穹，七十二峰朝祝融。
凌空栋宇赤帝宅，修廊翼翼生寒风。
朝家遣使严祀典，御香当殿开宸封。
愿四海，扶九重，
干戈永息年屡丰。五岳惟今见南岳，
北望乾坤双泪落。
南岳
作者：戴复古
朝代：宋

南云漂渺连苍穹，七十二峰朝祝融。凌空栋宇赤帝宅，脩廊翼翼生寒风。朝家遣使严祀典，御香当殿开宸封。愿四海，扶九重，干戈永息年屡丰。五岳惟今见南岳，北望乾坤双泪落。
南康六老堂
作者：戴复古
朝代：宋

庐山脚下开亭馆，柰此千峰百嶂何。逸少大书池上墨，少陵狂作醉时歌。碧荷秋老香犹在，好月夜深明更多。五老揖君天上笑，把杯相对酌金波。
南康县刘隐居
作者：戴复古
朝代：宋

秋风送纨扇，终日御瑶琴。
只可自为乐，不求人赏音。
无心问轩冕，此地即山林。
堪笑红尘客，飘零雪满簪。
南康县用东坡留题韵
作者：戴复古
朝代：宋
体裁：七言律诗

镜中双鬓已非鸦，身在江湖心在家。道路飘零如柳絮，山川迤逦近梅花。客行有债频沽酒，老怕无眠戒饮茶。昨夜梦归沧海上，钓竿横插雁边沙。
卢申之正字小酌
作者：戴复古
朝代：宋

清境无尘杂，羁怀向此开。主人有风度，和我不尘埃。倚竹评诗句，拈花泛酒杯。出门见明月，客去又招回。
卢申之正字得春郊牧养图二本有楼攻愧先生题
作者：戴复古
朝代：宋

我之居，元在野，平生惯识牛羊者。今见蒲江出此图，半日不如渠是画。一犍当前转头立，一犍度浦毛犹湿。中有一苍骑以牧，𦍩羜相随数十足。殿后两枚黄觳觫，分明如活下前坡。路转南山春草多，耳根只欠牧儿歌。
卢申之正字得春郊牧养图二本有楼攻愧先生题诗且徵予作
作者：戴复古
朝代：宋

竹弓鸣，雁鸭惊。飞来别浦无人境，春风不摇杨柳影。长颈纷纷占作家，半游波面半眠沙。或行或立或如舞，或只或双或群聚。饮啄浮沉多态度，物情闲暇世忘机。分明一片太古时，巧伪不作民熙熙。我之居，元在野，平生惯识牛羊者。今见蒲江出此图，半日不知渠是画。一犍当前转头立，一犍度浦毛犹湿。中有一苍骑以牧，？羜相随数十足。殿后两枚黄觳觫，分明如活下前坡。路转南山春草多，耳根只欠牧儿歌。
卢申之正字得春郊牧养图二本有楼攻愧先生题诗且徵予作·其一
作者：戴复古
朝代：宋

竹弓鸣，雁鸭惊。飞来别浦无人境，春风不摇杨柳影。长颈纷纷占作家，半游波面半眠沙。或行或立或如舞，或只或双或群聚。饮啄浮沉多态度，物情闲暇世忘机。分明一片太古时，巧伪不作民熙熙。
卢申之正字得春郊牧养图二本有楼攻愧先生题诗且徵予作·其二
作者：戴复古
朝代：宋

我之居，元在野，平生惯识牛羊者。今见蒲江出此图，半日不知渠是画。一犍当前转头立，一犍度浦毛犹湿。中有一苍骑以牧，？羜相随数十足。殿后两枚黄觳觫，分明如活下前坡。路转南山春草多，耳根只欠牧儿歌。
卢申之正字得春郊牧养图二本有楼攻愧先生题诗且徵予作·其二
作者：戴复古
朝代：宋
体裁：古风

我之居，元在野，平生惯识牛羊者。今见蒲江出此图，半日不知渠是画。一犍当前转头立，一犍度浦毛犹湿。中有一苍骑以牧，�羜相随数十足。殿后两枚黄觳觫，分明如活下前坡。路转南山春草多，耳根只欠牧儿歌。
去年访曾幼卿通判携歌舞者同游凤山仆有歌舞不容人不醉樽前方见董娇娆之句今岁到凤山又辟西隅筑堤种柳新作数亭且欲建藏书阁后堂佳丽皆屏去之矣仆嘉其志又有数语并录之
作者：戴复古
朝代：宋

一丘一壑自逍遥，莫怪山人索价高。是处园林可行乐，同来宾客不须招。临风桃李花狼藉，照水楼台影动摇。歌舞不容人不醉，樽前方见董娇娆。别驾常怀物外心，黄金屡费买山林。后堂不肯著歌舞，高阁唯思贮古今。几处亭台新结束，一春风雨阻登临。野夫昨日闲乘兴，著屐寻诗到柳阴。
去年访曾幼卿通判携歌舞者同游凤山仆有歌舞不容人不醉樽前方见董娇娆之句今岁到凤山又辟西隅筑堤种柳新作数亭且欲建藏书阁后堂佳丽皆屏去之矣仆嘉其志又有数语并录之·其二
作者：戴复古
朝代：宋

别驾常怀物外心，黄金屡费买山林。后堂不肯著歌舞，高阁唯思贮古今。几处亭台新结束，一春风雨阻登临。野夫昨日闲乘兴，著屐寻诗到柳阴。
又送行二首
作者：戴复古
朝代：宋

荏苒岁云暮，雪霜天正寒。取程毋太急，御下放教宽。朝夕去家远，关山行路难。边头办功业，恐不在儒冠。荆门在何许，鄂渚小踌躇。宿处好看剑，客中宜读书。交游天作合，江汉景何如。窗户半天上，南楼好寓居。
口号送椰心簟刘使君
作者：戴复古
朝代：宋

适有椰心席，慇勤持赠君。来从三屿国，织作五花文。凉暖宜冬夏，清光隔垢氛。桃笙与蕲簟，优劣迥然分。
口号送椰心簟刘使君
作者：戴复古
朝代：宋

适有椰心席，殷勤持赠君。来从三屿国，织作五花文。凉暖宜冬夏，清光隔垢氛。桃笙与蕲簟，优劣迥然分。
句
作者：戴复古
朝代：宋

槎牙老树得春早，摘索好枝和雪攀。每遇花时人竞取，祇愁斫尽春风枝。就中一种芙蓉别，只恐鹅黄学道妆。
句
作者：戴复古
朝代：宋

槎牙老树得春早，摘索好枝如雪攀。
句
作者：戴复古
朝代：宋

每遇花时人竞取，只愁斫尽春风枝。
句·其三
作者：戴复古
朝代：宋

就中一种芙蓉别，只恐鹅黄学道妆。
史贤良入蜀有锦江诗卷陈谊甚高
作者：戴复古
朝代：宋

学道世情薄，论交谊气深。谩怀三献玉，肯受四知金。万里铜梁道，千篇锦水吟。一芹供匕箸，聊寓野人心。
史贤良入蜀有锦江诗卷陈谊甚高
作者：戴复古
朝代：宋

学道世情薄，论交谊气深。谩怀三献玉，肯爱四知金。万里铜梁道，千篇锦水吟。一芹供匕筯，聊寓野人心。
叶宗裔为令叔求竹山诗
作者：戴复古
朝代：宋

爱竹旧称王子猷，今君异世等风流。山中便是清凉国，门下合封潇洒侯。有此一堂真可隐，不妨诸侄与同游。吟边想像参差绿，许我携琴一到不。一景分明似渭川，竹山堂好以人贤。兰亭价为羲之重，岘首名因叔子传。紫翠数峰长在眼，琅玕万个欲参天。老夫身堕尘埃底，遥挹清风亦洒然。
叶宗裔为令叔求竹山诗·其一
作者：戴复古
朝代：宋

爱竹旧称王子猷，今君异世等风流。山中便是清凉国，门下合封潇洒侯。有此一堂真可隐，不妨诸侄与同游。吟边想像参差绿，许我携琴一到不。
叶宗裔为令叔求竹山诗·其二
作者：戴复古
朝代：宋
体裁：七言律诗

一景分明似渭川，竹山堂好以人贤。兰亭价为羲之重，岘首名因叔子传。紫翠数峰长在眼，琅玕万个欲参天。老夫身堕尘埃底，遥挹清风亦洒然。
吉州堆胜楼谢景周司理居其上
作者：戴复古
朝代：宋
体裁：七言律诗

半天轮奂独嵬峨，遥望青原瞰碧螺。纳纳乾坤森万象，重重洲渚绕层波。诗情雅与江山合，酒兴偏于故旧多。靴笏缚君难放浪，樽前狂客自高歌。
同字子顺访茅庵道人凤凰麒麟不可见道人语也
作者：戴复古
朝代：宋

道者日高卧，清风隔世尘。凤麟不可见，猿鸟自相亲。山木轮囷古，茶花冷淡春。草荒门外路，常怕有人来。
同赵鼎臣游黄甫真人清虚庵
作者：戴复古
朝代：宋

昨闻曹两府，河上遇游仙。驻跸钱塘后，结庵庐阜边。焚香观御帖，洗盏酌神泉。雁足传书日，伤心已百年。
吴门访旧
作者：戴复古
朝代：宋

去此十三秋，重来雪满头。镜颜加老丑，诗骨带穷愁。鸟语新晴树，人寻旧倚楼。藏春门下客，一半落出丘。
吾乡陈万卿儒者能医见宜春赵守盛称其医药之妙著本草折衷可传
作者：戴复古
朝代：宋
体裁：五言律诗

本草有折衷，儒医功用深。何须九折臂，费尽一生心。药物辨真伪，方书通古今。有时能起虢，一剂直千金。
呈姚显叔奉亲送死极孝
作者：戴复古
朝代：宋

雁去多年缺寄音，扁舟无复到山阴。卧牛岗上经过少，下马陵前感慨深。细读文公千字诔，足知孝子一生心。无才为作招魂些，自有悲风宰树吟。
呈赵园令
作者：戴复古
朝代：宋

翠云屏嶂碧瑶池，万象前陈属指挥。彷佛神仙居处好，寻常宾客到来稀。荷花香里浑无暑，棋子声中却有机。别院笙歌促君去，野夫自步月明归。
周子益年八十赴殿
作者：戴复古
朝代：宋

七尺渔竿八十翁，钓丝轻袅荻花风。功名未遂英雄老，人道磻溪即个中。抛却渔村老钓竿，手遮西日上长安。青衫著了寻归路，莫过羊裘七里滩。
周子益年八十赴殿·其一
作者：戴复古
朝代：宋

七尺渔竿八十翁，钓丝轻袅荻花风。功名未遂英雄老，人道磻溪即个中。
周子益年八十赴殿·其二
作者：戴复古
朝代：宋

抛却渔村老钓竿，手遮西日上长安。青衫著了寻归路，莫过羊裘七里滩。
和山谷上东坡古风二首见一朝今取一篇
作者：戴复古
朝代：宋

自鬻非奇货，强鸣非好声。法当老山林，松根断茯苓。劫来长安道，霜鬓迫衰龄。穷吟无知音，只觉太瘦生。公诗妙一世，风雅见根蒂。比兴千万篇，已作不朽计。穷达虽不同，嗜好乃相似。
和山谷上东坡古风二首见一朝士今取一篇
作者：戴复古
朝代：宋

自鬻非奇货，强鸣非好声。法当老山林，松根断茯苓。朅来长安道，霜鬓迫衰龄。穷吟无知音，祇觉太瘦生。公诗妙一世，风雅见根蒂。比兴千万篇，已作不朽计。穷达虽不同，嗜好乃相似。
和郑润甫提举见寄
作者：戴复古
朝代：宋

出门欲求仁，取友必胜己。寥寥云海乡，所幸有君尔。胸蟠三万卷，智先三十里。相与定诗盟，谁能执牛耳。长身如病鹤，吟苦如蟋蟀。顾此憔悴姿，痴生年八秩。举世皆好竽，老夫方鼓瑟。梅花莫笑人，茅檐炙朝日。
和郑润甫提举见寄·其二
作者：戴复古
朝代：宋

长身如病鹤，吟苦如蟋蟀。顾此憔悴姿，痴生年八秩。举世皆好竽，老夫方鼓瑟。梅花莫笑人，茅檐炙朝日。
和韶州许使君令子送别之韵
作者：戴复古
朝代：宋

诗瘦吾非沈隐侯，五穷相值结为雠。方愁度岭无相识，却喜闻韶到此州。世道从来三不合，客行何止七宜休。故人知我平生事，肯笑苏秦著弊裘。
和高与权
作者：戴复古
朝代：宋
体裁：七言律诗

相逢休说昧平生，高适能诗久擅名。欲课荒芜来入社，羞将老丑对倾城。近来客里仍多病，强向花前举一觥。乐极自伤头白早，樽前知我孟云卿。
和高常簿暮春
作者：戴复古
朝代：宋
体裁：古风

世变日以薄，无从见雍熙。闭门读古书，聊以道自怡。桃李春盎盎，风雨秋凄凄。于春何足喜，于秋何用悲。人生一世间，所忌立志卑。终身有不遇，千载皆明时。我生无所解，肥遁沧海沂。一朝遇名胜，朽腐生光辉。敛衽赞明德，非公谁与归。
咏梅投所知
作者：戴复古
朝代：宋

洁白无瑕美不娇，炯如珠玉粲林皋。独开残腊与时背，奄胜众芳其格高。欲启月宫休种桂，如何仙苑却栽桃。不将品质分优劣，痛饮花前读楚骚。
哭涧泉韩仲止二首
作者：戴复古
朝代：宋

雅志不同俗，休官二十年。隐居溪上宅，清酌涧中泉。慷慨伤时事，凄凉绝笔篇。三篇遣稿在，当并史书传。忍贫长傲世，风节似君稀。死后女方嫁，峡中儿未归。门人集诗藁，故卒服麻衣。涧上梅花发，吟魂何处飞。
哭涧泉韩仲止二首·其一
作者：戴复古
朝代：宋

雅志不同俗，休官二十年。隐居溪上宅，清酌涧中泉。慷慨伤时事，凄凉绝笔篇。三篇遣稿在，当并史书传。
喜梅雨既晴
作者：戴复古
朝代：宋

屋角鸣禽弄好音，楼头夏木绿阴阴。镊空白发愁根在，熟尽黄梅雨意深。苔榻有泥妨客坐，稻田足水慰农心。老夫已作丰年想，鼓腹思为击壤吟。
嘉定甲戌孟秋二十有七日起居舍人兼直学士院
作者：戴复古
朝代：宋

禁城鸡唱金门开，起居舍人携疏来。榻前一奏一万字，历历写出忠义怀。顿首惶恐臣昧死，越录敢言天下事。百年河洛行胡朔，恨满东南天一角。夷甫诸人责未酬，志士愁眠剑锋落。天意未回事难举，乡来一试成千误。尤羊频岁自相屠，盛衰大抵由天数。昨臣衔命出疆时，自期有去必无归。屈膝穹庐当愤死，天相孤忠半道回。金山之下长江水，击楫中流书壮志。东风吹上妙高台，略望江淮见形势。形势从来只如此，几年待得天时至。朝廷为计保万全，往往忘却前朝耻。臣今未暇论规恢，胡虏已忘何虑哉。中原旷地无人管，政恐英雄生草莱。北方苦饥民骨立，万一东来窃吾粟。边头诸州无铁壁，供问谁能备仓卒。请朝廷厉精兵，择良将。办多多，策上上。更选人材，老练通达。分守要冲，讲明方略。一贤可作万里城，一人可当百万兵。坐令国势九鼎重，所赖君心一点明。长笺奏彻龙颜悦，继言臣愚进此说。言虽甚鄙用甚切，宸断必行天下福，勿谓儒生论迂阔。臣之肝胆与人别，读书岂为文章设。王师若出定中原，玉堂敢草平羌策。
嘉定甲戌孟秋二十有七日起居舍人兼直学士院真德秀上殿直前奏边事不顾忌讳一疏万言援引古今铺陈方略忠谊感激辞章浩瀚诚有补于国家天台戴复古获见此疏伏读再三窃有所感敬效白乐天体以纪其事录于野史
作者：戴复古
朝代：宋

禁城鸡唱金门开，起居舍人携疏来。榻前一奏一万字，历历写出忠义怀。顿首惶恐臣昧死，越录敢言天下事。百年河洛行胡朔，恨满东南天一角。夷甫诸人责未酬，志士愁眠剑锋落。天意未回事难举，乡来一试成千误。犬羊频岁自相屠，盛衰大抵由天数。昨臣衔命出疆时，自期有去必无归。屈膝穹庐当愤死，天相孤忠半道回。金山之下长江水，击楫中流书壮志。东风吹上妙高台，略望江淮见形势。形势从来祇如此，几年待得天时至。朝廷为计保万全，往往忘却前朝耻。臣今未暇论规恢，胡虏已亡何虑哉。中原旷地无人管，政恐英雄生草莱。北方苦饥民骨立，万一东来窃吾粟。边头诸州无铁壁，借问谁能备仓卒。请朝廷，厉精兵，择良将。办多多，策上上。更选人材，老练通达。分守要冲，讲明方略。一贤可作万里城，一人可当百万兵。坐令国势九鼎重，所赖君心一点明。长笺奏彻龙颜悦，继言臣愚进此说。言虽甚鄙用甚切，宸断必行天下福，勿谓儒生论迂阔。臣之肝胆与人别，读书岂为文章设。王师若出定中原，玉堂敢草平羌策。
嘉熙己亥大旱荒庚子夏麦熟
作者：戴复古
朝代：宋

四野萧条甚，百年无此荒。早禾遭夏旱，晚稻被虫伤。富室无储粟，农家已绝粮。逢人相告语，生理尚茫茫。旱潦并为虐，三农哭岁饥。当秋谷价贵，出广米船稀。救死知吾拙，谋生恐计非。固穷君子事，办采北山薇。饿喙偏生事，空言不疗饥。谁知岁丰歉，实系国安危。世变到极处，人心无藉时。客来谈盗贼，相对各愁眉。琐琐饥年事，骎骎谷价高。人将委沟壑，谁肯发仓廒。涸沼鱼枯死，荒村犬饿号。与人同一饱，安得米千艘。濒海数十里，饥民及万家。雨多忧坏麦，春好忍看花。凿浅疏田水，占晴视晚霞。老农如鬼瘦，不住作生涯。积雨喜新霁，山禽亦好音。白云开旷野，红日照高林。歉岁地惜宝，惠民天用心。君看大麦熟，颗颗是黄金。
嘉熙己亥大旱荒庚子夏麦熟·其二
作者：戴复古
朝代：宋

旱潦并为虐，三农哭岁饥。当秋谷价贵，出广米船稀。救死知吾拙，谋生恐计非。固穷君子事，办采北山薇。
嘉熙己亥大旱荒庚子夏麦熟·其四
作者：戴复古
朝代：宋

琐琐饥年事，骎骎谷价高。人将委沟壑，谁肯发仓廒。涸沼鱼枯死，荒村犬饿号。与人同一饱，安得米千艘。
因风再寄南昌故人兼简王帅子文
作者：戴复古
朝代：宋

寄声黄与宋，书去望书还。别后交情在，年来世路艰。吾思蹈东海，君合隐西山。诗卷勤收拾，留名天地间。江湖归亦好，朋友恨相疏。倏作三年别，才通一纸书。诗盟谁是主，世道正愁予。若见王都督，烦君问起居。
国风再寄南昌故人兼简王帅子文
作者：戴复古
朝代：宋

寄声黄与宋，书去望书还。别后交情在，年来世路艰。吾思蹈东海，君合隐西山。诗卷勤收拾，留名天地间。
国风再寄南昌故人兼简王帅子文
作者：戴复古
朝代：宋
体裁：五言律诗

江湖归亦好，朋友恨相疏。倏作三年别，才通一纸书。诗盟谁是主，世道正愁予。若见王都督，烦君问起居。
壬寅岁旦景明子渊君玉携酒与诗为寿次韵
作者：戴复古
朝代：宋

舍我白瓷椀，把君金屈卮。判为元日醉，共赋早春诗。冰泮鱼龙起，花开蜂蝶知。为子扶病脚，赖有古藤枝。
壬寅岁旦景明子渊君玉携酒与诗为寿次韵
作者：戴复古
朝代：宋
体裁：五言律诗

舍我白瓷碗，把君金屈卮。判为元日醉，共赋早春诗。冰泮鱼龙起，花开蜂蝶知。为子扶病脚，赖有古藤枝。
处世
作者：戴复古
朝代：宋
体裁：七言律诗

风波境界立身难，处世规模要放宽。万事尽从忙里错，一心须向静中安。路当平处经行稳，人有常情耐久看。直到始终无悔吝，旁生枝叶便多端。
夏日雨后登楼
作者：戴复古
朝代：宋

夏日不苦热，病躯能少康。数峰楼上景，六月雨馀凉。今古两虚器，乾坤百戏场。人生如寄尔，聊以醉为乡。
夏日雨后登楼
作者：戴复古
朝代：宋

夏日不苦热，病躯能少康。数峰楼上景，六月雨馀凉。今西两虚器，乾坤百戏场。人生如寄尔，聊以醉为乡。
夜吟呈赵东岩
作者：戴复古
朝代：宋

汲井漱残酒，行吟到夜分。一轩清似洗，万籁寂无闻。风送迎秋雨，天收翳月云。鸡鸣庭户白，人事又纷纷。
夜宿田家
作者：戴复古
朝代：宋
体裁：七言律诗

簦笠相随走路岐，一春不换旧征衣。雨行山崦黄泥坂，夜扣田家白板扉。身在乱蛙声里睡，心从化蝶梦中归。乡书十寄九不达，天北天南雁自飞。
大江西上曲·念奴娇·大江西去
作者：戴复古
朝代：宋
体裁：词

大江西去，郁孤台八境，人间图画。地涌千峰摇翠浪，两派玉虹如泻。弹压江山，品题风月，四海今王谢。风流人物，如公一世雄也。一片忧国丹心，弹丝吹笛，未必能陶写。西北风尘方澒洞，宰相闲归绿野。月斧争鸣，风斤运巧，不用修亭榭。紫枢黄阁，要公整顿天下。
大江西上曲（寄李宝夫提刑，时郊后两相皆乞归）
作者：戴复古
朝代：宋
体裁：词

大江西上，郁孤台八境，人间图画。地涌千峰摇翠浪，两派玉虹如泻。弹压江山，品题风月，四海今王谢。风流人物，如公一世雄也。一片忧国丹心，弹丝吹笛，未必能陶写。西北风尘方澒洞，宰相闲归绿野。月斧争鸣，风斤运巧，不用修亭榭。紫枢黄阁，要公整顿天下。
大热五首
作者：戴复古
朝代：宋

天地一大窑，阳炭烹六月。万物此陶镕，人何怨炎热。君看百谷秋，亦自暑中结。田水沸如汤，背汗湿如泼。农夫方夏耘，安坐吾敢食。左手遮赤日，右手招清风。挥汗不能已，扇笠竞要功。南山龙吐云，腾腾满虚空。一雨变清凉，万物随疏通。向人无德色，大哉造化工。大渴遇甘井，汲多井欲竭。入喉化为汗，不救胸中热。吾闻三危露，迥与众水别。其色瑩琉璃，其冷胜冰雪。安得一杯来，为我解此渴。吾家老茅屋，破漏尚可住。门前五巨樟，枝叶龙蛇舞。半空隔天日，六月不知暑。西照坐东偏，南薰开北户。胡为舍是居，受此炮炙苦。天嗔吾面白，晒作铁色深。天能黑我面，岂能黑我心。我心有冰雪，不受暑气侵。推去北窗枕，思鼓南风琴。千古叫虞舜，遗我以好音。
大热五首·其一
作者：戴复古
朝代：宋

天地一大窑，阳炭烹六月。
万物此陶鎔，人何怨炎热。
君看百谷秋，亦自暑中结。
田水沸如汤，背叶湿如泼。
农夫方夏耘，安坐吾敢食。
大热五首·其三
作者：戴复古
朝代：宋

大渴遇甘井，汲多井欲竭。入喉化为汗，不救胸中热。吾闻三危露，迥与众水别。其色瑩琉璃，其冷胜冰雪。安得一杯来，为我解此渴。
大热五首其四
作者：戴复古
朝代：宋
体裁：古风

吾家老茅屋，破漏尚可住。门前五巨樟，枝叶龙蛇舞。半空隔天日，六月不知暑。西照坐东偏，南薰开北户。胡为舍是居，受此炮炙苦。
大龙湫
作者：戴复古
朝代：宋

石丈云岩上，神龙噀水飞。
四时作风雨，万斛泻珠玑。
不可形容处，无穷造化机。
非他瀑布比，对此欲忘归。
太湖县雪中简段子克知县
作者：戴复古
朝代：宋

腊雪随风下，蹇驴行路难。匆匆投邸舍，草草共杯盘。喜见丰年瑞，浑忘昨夜寒。儿童不解事，却作柳花看。
太湖县雪中简段子克知县
作者：戴复古
朝代：宋

腊雪随风下，蹇驴行路难。匆匆投邸舍，草草共杯盘。喜见丰年瑞，浑忘昨夜寒。儿童不解事，却作柳茶看。
婕妤词
作者：戴复古
朝代：宋

纨扇六月时，似妾君恩重。避暑南薰殿，清风随扇动。妾时侍君王，常得沾馀凉。秋风飒庭树，团团无用处。妾亦宠顾衰，栖栖度朝暮。扇为无情物，用舍不知恤。妾有深宫怨，无情不如扇。
宁乡道上遇张伯声
作者：戴复古
朝代：宋

山禽调舌待春哢，江雨收声开晓晴。偶遇故人同杖履，梅花树下一诗成。
宁乡道上遇张伯声
作者：戴复古
朝代：宋

山禽调舌待舂哢，江雨收声开晓晴。偶遇故人同杖履，梅花树下一诗成。
安丰倅李华被旨监军入闽讨贼华身督诸将先破贼巢穴所乡辄胜招捕使之成功监军之力居多守汀州四年民赖以安有应变压难之才仆游汀邵间实知其详为赋二首
作者：戴复古
朝代：宋

三年壮士起淮濆，贾勇从公定七闽。在昔猩鼯中夜啸，而今桃李万山春。临危性命轻如叶，破敌机锋妙若神。自此南人不知反，使君还亦是天人。英雄疏略书生腐，守调如公天下无。眼底纷纷付谈笑，胸中事事有规模。从他要路争驰毂，独坐偏州再剖符。平寇功成在谁手，乱山深处问樵夫。
安丰粹李华被旨监军入闽讨贼华身督诸将先破
作者：戴复古
朝代：宋

英雄疏略书生腐，守调如公天下无。眼底纷纷付谈笑，胸中事事有规模。从他要路争驰毂，独坐偏州再剖符。平寇功成在谁手，乱山深处问樵夫。
客中秋晚
作者：戴复古
朝代：宋

榴花才放客辞家，客里因循见菊花。独坐西楼对风雨，天寒犹自着轻纱。
客中秋晚
作者：戴复古
朝代：宋

榴花才放客辞家，客里因循见菊花。独坐西楼对风雨，天寒犹自著轻纱。
客游
作者：戴复古
朝代：宋

不能郁郁窟中藏，大笑出门游四方。与世周旋持酒盏，观人胜败坐棋坊。倒餐甘蔗入佳境，昼着锦衣归故乡。此志十年犹未遂，倚楼心事楚天长。
客游
作者：戴复古
朝代：宋

不能郁郁窟中藏，大笑出门游四方。与世周旋持酒盏，观人胜败坐棋坊。倒餐甘蔗入佳境，昼著锦衣归故乡。此志十年犹未遂，倚楼心事楚天长。
客自邵武来言王野使君平寇
作者：戴复古
朝代：宋

闻说贼来日，君能判死生。扁舟载母去，倚剑到天明。百姓各逃命，四旁无援兵。王尊岂非勇，独自守孤城。太守自监军，片胆大如身。立马斩数贼，犒军捐万缗。威行千里外，手活一城民。孰谓书生怯，书生中有人。
宫中寄家书并简季道侄
作者：戴复古
朝代：宋
体裁：五言律诗

东隐三年别，西风一纸书。逢人相问讯，念我独勤渠。游子司吾土，先人有弊庐。欲归归未得，妻子定何如。
宿农家
作者：戴复古
朝代：宋

宿此屋头阁，瓦窗通月明。夜深鸲鹆噪，人静桔槔声。村落有古意，田园关客情。儒衣成底事，所得是虚名。
寄上赵南仲枢密
作者：戴复古
朝代：宋

贵为公相不如归，一夕飘然去不知。乐在五湖风月底，扁舟载酒对西施。能为明哲保身谋，富贵功名总罢休。早向急流中勇退，归来闲伴赤松游。
寄兴
作者：戴复古
朝代：宋

长愿如人意，一生无别离。妾当年少日，花似半开时。黄金无足色，白璧有微瑕。求人不求备，妾愿老君家。
寄刘潜夫
作者：戴复古
朝代：宋

八斗文章用有馀，数车声誉满江湖。今年好献南郊赋，幕府文章有暇无。
寄南昌故人黄存之宋谦甫二首
作者：戴复古
朝代：宋

谦甫多才思，存之重谊襟。一书愁话别，千里梦相寻。南浦扁舟上，东湖万柳阴。旧时行乐处，何事不关心。久客归来后，家如旧日贫。青山何处隐，白发也愁人。畎亩一生事，乾坤百病身。时无嵇吕驾，相忆莫相亲。
寄南昌故人黄存之宋谦甫二首·其二
作者：戴复古
朝代：宋

久客归来后，家如旧日贫。青山何处隐，白发也愁人。畎亩一生事，乾坤百病身。时无嵇吕驾，相忆莫相亲。
寄后村刘潜夫
作者：戴复古
朝代：宋

朝廷不召李功甫，翰苑不著刘潜夫。天下文章无用处，奎星夜夜照江湖。拥节持麾泽在民，仰看台阁笑无人。刘蕡一策传千古，何假君王赐出身。客游仙里见君时，拥絮庵中共说诗。别后故人知我否，年几八十病支离。
寄后村刘潜夫·其一
作者：戴复古
朝代：宋

朝廷不召李功甫，翰苑不著刘潜夫。天下文章无用处，奎星夜夜照江湖。
寄吴明辅秘丞
作者：戴复古
朝代：宋

吾乡幸有吴夫子，星斗网罗文字胸。百鸟收声听鸣凤，千山落木秀孤松。旁通沧海江山水，高压云城帢帻峰。每见一斑三叹息，白头未得奉从容。七十七翁犹眼明，三台星畔见奎星。文章有气吞馀子，议论无差本六经。愧我不能攀逸驾，得君自足振颓龄。玉溪常与荆溪接，分得馀波到石屏。
寄吴明辅秘丞·其二
作者：戴复古
朝代：宋

七十七翁犹眼明，三台星畔见奎星。文章有气吞馀子，议论无差本六经。愧我不能攀逸驾，得君自足振颓龄。玉溪常与荆溪接，分得馀波到石屏。
寄复斋陈寺丞二首
作者：戴复古
朝代：宋

岂说从来用处难，出乘五马看庐山。凤凰览德下千仞，虎豹憎人上九关。持论太高天动色，忧时未老鬓先斑。平生风节谁其似，汲黯朱云伯仲间。长忆西湾系小舟，野人曾伴使君游。夜浮星子邀明月，雨对庐君说好秋。坐拥红妆磨宝砚，醉歌赤壁写银钩。当时一段风流事，翻作相思一段愁。
寄复斋陈寺丞二首
作者：戴复古
朝代：宋

长忆西湾击小舟，野人曾伴使君游。
夜浮星子邀明月，雨对庐君说好秋。
坐拥红妆磨宝砚，醉歌赤壁写银钩。
当时一段风流事，翻作相思一段愁。
寄复斋陈寺丞二首·其二
作者：戴复古
朝代：宋

长忆西湾系小舟，野人曾伴使君游。夜浮星子邀明月，雨对庐君说好秋。坐拥红妆磨宝砚，醉歌赤壁写银钩。当时一段风流事，翻作相思一段愁。
寄姚楚州
作者：戴复古
朝代：宋

人材当世用，缓急敢辞难。身挟天威重，名惊贼胆寒。临机一著妙，入境众心安。闻已诛元恶，仍须问祸端。庸将几误国，流民亦弄兵。康时仗豪杰，了事是功名。车马长淮路，貔貅细柳营。山阳还旧观，并使虏尘清。
寄姚楚州
作者：戴复古
朝代：宋

庸将几误国，流民亦弄兵。康时仗豪杰，了事是功名。车马长淮路，貔貅细柳营。山阳还旧观，并使虑尘清。
寄姚楚州·其一
作者：戴复古
朝代：宋

人材当世用，缓急敢辞难。身挟天威重，名惊贼胆寒。临机一著妙，入境众心安。闻已诛元恶，仍须问祸端。
寄姚楚州·其二
作者：戴复古
朝代：宋

庸将几误国，流民亦弄兵。康时仗豪杰，了事是功名。车马长淮路，貔貅细柳营。山阳还旧观，并使虏尘清。
寄寻梅
作者：戴复古
朝代：宋

寄声说与寻梅者，不在山边即水涯。又恐好枝为雪压，或生幽处被云遮。蜂黄涂额半含蕊，鹤膝翘空疏带花。此是寻梅端的处，折来须付与诗家。
寄山台赵庶可二首
作者：戴复古
朝代：宋

天族文章士，会稽山水州。地灵钟秀异，人物信风流。要自用卿法，如何与妇谋。功名须早计，莫为海云留。顷上山台谒，临行辱赠诗。相思寸心在，莫讶尺书迟。好月登楼夜，清秋落木时。见君花萼集，梦到谢公池。
寄广西漕陈鲁叟诰院
作者：戴复古
朝代：宋

回首元龙百尺楼，一时诗酒记同游。好山历历在人眼，流水滔滔任客舟。归雁欲从何处去，落花恨不为春留。锦囊佳句无人问，自别君来白尽头。
寄建康留守制使赵用父都丞侍郎
作者：戴复古
朝代：宋

蛮貊闻名姓，当今有此人。片心天共广，一笑物为春。花满金陵路，风清玉塞尘。九重方简注，四海望经纶。燕许文章笔，片言轻万金。先人十诗序，孝子一生心。入手方为宝，三年等到今。九泉应有望，取璧照山林。
寄抚州楼使君
作者：戴复古
朝代：宋
体裁：七言律诗

梦上江西江上船，行随五马五峰前。临川太守贤无敌，攻愧先生学有传。佳政可书循吏传，斯民共乐太平年。不知拟岘台前景，公暇清吟得几篇。
寄报恩长老恭率翁
作者：戴复古
朝代：宋

报恩千楹归一炬，佛也不能逃劫数。宝坊化作瓦砾场，堪笑月庭来又去。率翁修造凤楼手，第一能将无作有。神工作舍鬼筑墙，鞭笞木石能飞走。风斤月斧日纷然，行看华屋突兀在眼前。好留一室馆狂客，早晚来参文字禅。
寄报恩长老恭率翁
作者：戴复古
朝代：宋

报恩千楹归一炬，佛也不能逃劫数。宝坊化作瓦砾场，堪笑月庭来垒骈。率翁修造凤楼手，第一能将无作有。神工作舍鬼筑墙，鞭笞木石能飞走。风斤月斧日纷然，行看华屋突兀在眼前。好留一室狂客，早晚来参文字禅。
寄朱仲是兼佥
作者：戴复古
朝代：宋

光阴日夜催吾老，已作鸡皮鹤发翁。万事装成百年梦，五行注定一生穷。残花但有凋零分，枯木难沾造化功。若见黄堂烦寄语，何如停我雪楼中。
寄梅屋赵季防县尉
作者：戴复古
朝代：宋
体裁：五言律诗

畴昔交游密，暌违岁月多。石屏今老矣，梅屋病如何。世路生荆棘，家山足薜萝。共寻深处隐，此计莫蹉跎。
寄永嘉太守赵茂实
作者：戴复古
朝代：宋

龚黄古贤牧，政事见于今。疾恶风霜手，活人天地心。躬行循吏传，时作谢池吟。我欲依刘表，常忧老病侵。身为吟诗瘦，家因好谊贫。如何贤太守，不念可怜人。橘井谁知处，桃源莫问津。秋风吹白发，沧海老垂纶。
寄永嘉太守赵茂实·其二
作者：戴复古
朝代：宋
体裁：五言律诗

身为吟诗瘦，家因好谊贫。如何贤太守，不念可怜人。橘井谁知处，桃源莫问津。秋风吹白发，沧海老垂纶。
寄沈庄可
作者：戴复古
朝代：宋
体裁：五言律诗

无山可种菊，强号菊山人。结得诸公好，吟成五字新。红尘时在路，白发未离贫。吾辈浑如此，天公似不仁。
寄湖州杨伯子监丞
作者：戴复古
朝代：宋

宛如公干卧漳滨，枕上穷吟过一春。
遣病每怀诗眷属，访医因问药君臣。
鑚龟小卜占灾数，览镜羸形类别人。
寄语霅川贤太守，新诗莫厌话愁频。
寄玉溪林逢吉六首
作者：戴复古
朝代：宋

经年不见玉溪翁，百里江山万里同。无计相从话心曲，时挥一纸寄西风。问君那向城中住，赖有清风濯市尘。门外数根杨柳树，细看别作一家春。心腹相知会面稀，一春未有盍簪期。西窗风雨愁眠夜，梦到君家赋小诗。陋巷深深屋数椽，以文为业砚为田。一觞一饭常留客，知是君家内子贤。老夫时作白头吟，爨下焦桐孰赏音。敢望荆溪作诗跋，自惭弊帚享千金。王建不能怜贾岛，吟边怀抱向谁开。扶病欲迎新太守，不知千骑几时来。
寄玉溪林逢吉六首·其二
作者：戴复古
朝代：宋
体裁：七言绝句

问君那向城中住，赖有清风濯市尘。门外数根杨柳树，细看别作一家春。
寄章泉先生赵昌父
作者：戴复古
朝代：宋

灵凤鸣朝阳，神龙不泥蟠。时兮不可为，昌父乃在山。思君二十年，见君良独难。时于邸报上，屡见得祠官。祠官禄不多，一贫其柰何。采芝亦可食，当作采芝歌。近者李侍郎，直言遭逐去。人皆笑其疏，君独有诗句。君为山中人，世事安得闻。入山恐未深，更入几重云。
寄虚斋赵侍郎
作者：戴复古
朝代：宋

老眼开还阖，愁怀醉不醒。乾坤多变故，人物晓天星。药石匡时切，蓍龟见事灵。得公十数辈，亦足壮朝廷。灾异天垂戒，安危事可知。试将黄雨證，请问白云司。对客论孤愤，伤时赋五噫。醉中忘万虑，安得酒如池。
寄虚斋赵侍郎·其一
作者：戴复古
朝代：宋

老眼开还阖，愁怀醉不醒。乾坤多变故，人物晓天星。药石匡时切，蓍龟见事灵。得公十数辈，亦足壮朝廷。
寄虚斋赵侍郎·其二
作者：戴复古
朝代：宋

灾异天垂戒，安危事可知。试将黄雨證，请问白云司。对客论孤愤，伤时赋五噫。醉中忘万虑，安得酒如池。
寄赵漳州话病
作者：戴复古
朝代：宋

听雨无聊赖，高眠独掩扉。塞鸿书不到，海燕约同归。吾道关通塞，人情有是非。荆州相别后，王粲更谁依。
寄赵漳州话病
作者：戴复古
朝代：宋

听雨无聊赖，高眠独掩扉。塞鸿书不到，海燕约同归。吾道关通塞，人情有是非。荆州相别后，王粲更谁衣。
寄赵茂实大著二首
作者：戴复古
朝代：宋

久坐图书府，方登著作庭。人知才可敬，公以德为馨。议论参诸老，文章本六经。省中相别后，夜夜望奎星。词臣工笔墨，亦足致功勋。细草平戎策，兼为谕蜀文。一言关治乱，千载有知闻。应笑垂纶叟，愁吟对海云。
寄赵茂实大著二首·其一
作者：戴复古
朝代：宋

久坐图书府，方登著作庭。人知才可敬，公以德为馨。议论参诸老，文章本六经。省中相别后，夜夜望奎星。
寄赵鼎臣
作者：戴复古
朝代：宋

学如刘子政，不使校书天禄阁。文如李太白，不使待诏金銮殿。倚楼终日看庐山，赢得虚名闻九县。才忌太高，心忌太清。平平稳稳，为公为卿。骐骥可羁，乃归帝闲。麟凤莫驯，为瑞人间。人间为瑞徒能好，骐骥可羁终远到。岁寒心事几人知，手把梅花供一笑。
寄郑润甫提干
作者：戴复古
朝代：宋
体裁：五言律诗

吾乡有佳士，官小患才多。文可登词苑，直宜居谏坡。春风能活物，砥柱不随波。客里喜相遇，飘零柰我何。
小畦
作者：戴复古
朝代：宋

小畦寻丈许，凿壁置柴扉。雨后菜虫死，秋来花蝶稀。插篱新种菊，抱甕已忘机。俗客忽相访，妨人洗布衣。
少算
作者：戴复古
朝代：宋
体裁：七言律诗

吾生落落果何为，世事纷纷无了期。少算人皆嘲我拙，多求我却笑人痴。庭花密密疏疏蕊，溪柳长长短短枝。万事欲齐齐不得，天机政在不齐时。
屏上怀黄伯高兄弟
作者：戴复古
朝代：宋

扁舟到溪上，移杖即行吟。问麦雨多少，探梅春浅深。古屏今日景，脩竹旧时阴。畴昔同游者，遗踪何处寻。
山中即目二首
作者：戴复古
朝代：宋

岩路穿黄落，人家隐翠微。笼鸡为鸭抱，网犬逐鹑飞。竹好堪延客，溪清欲浣衣。禅扉在何许，僧笠戴云归。茅屋七五聚，沙汀八九磐。梯山畦麦秀，囊石障溪湍。父老鸡豚社，儿童梨栗盘。幽居有馀乐，奔走愧儒冠。
山中即目二首
作者：戴复古
朝代：宋

茅屋七五聚，沙汀八九磬。
梯山畦麦秀，囊石障溪湍。
父老鸡豚社，儿童梨栗盘。
幽居有馀乐，奔走愧儒冠。
山中即目二首·其一
作者：戴复古
朝代：宋
体裁：五言律诗

岩路穿黄落，人家隐翠微。笼鸡为鸭抱，网犬逐鹑飞。竹好堪延客，溪清欲浣衣。禅扉在何许，僧笠戴云归。
山中即目二首·其二
作者：戴复古
朝代：宋

茅屋七五聚，沙汀八九磐。梯山畦麦秀，囊石障溪湍。父老鸡豚社，儿童梨栗盘。幽居有馀乐，奔走愧儒冠。
山中少憩
作者：戴复古
朝代：宋

地僻人稀到，山寒水欲冰。闻钟知有寺，见犬不逢僧。断垄森乔木，颓檐挂古藤。斜阳照孤影，诗骨瘦崚嶒。
山中少憩
作者：戴复古
朝代：宋

地僻人稀到，山寒水欲冰。闻钟知有寺，见犬不逢僧。断垅森乔木，颓檐挂古藤。斜阳照孤影，诗骨瘦崚嶒。
山村
作者：戴复古
朝代：宋

山崦谁家绿树中，短墙半露石榴红。萧然门巷无人到，三两孙随白发翁。万竹稍头云气生，四风吹雨又吹晴。题诗未了下山去，一路吟声杂水声。
山村
作者：戴复古
朝代：宋

野老幽居处，成吾一首诗。
桑枝碍行路，瓜蔓网疏篱。
牧去牛将犊，人来犬护儿。
生涯虽仆略，气象自熙熙。
山村·其一
作者：戴复古
朝代：宋

山崦谁家绿树中，短墙半露石榴红。萧然门巷无人到，三两孙随白发翁。
山行
作者：戴复古
朝代：宋
体裁：五言律诗

度岭休骑马，临渊看网鱼。木根高可坐，岩石细堪书。谷鸟鸣相答，山云卷复舒。儒衣人卖酒，疑是马相如。
山行遇秀痴翁
作者：戴复古
朝代：宋
体裁：七言律诗

新冬行乐赏新晴，几个江湖旧友朋。霜蟹得橙同臭味，梅花与菊作交承。樽前尽是论文客，林下那逢好事僧。机解到时言语别，李翱诗句入传灯。
岁旦族党会拜
作者：戴复古
朝代：宋

衣冠拜元日，樽俎对芳辰。上下二百位，尊卑五世人。排门乔木古，照水早梅春。寒春将消歇，风光又一新。
岁暮书怀寄林玉溪
作者：戴复古
朝代：宋

吾年几八十，暮景不胜斜。老鹤犹能语，枯梅强作花。一心为死计，无意问生涯。有酒时相过，东邻八九家。笑共梅花语，穷难与命争。人皆居燠馆，我独堕寒坑。假合非吾道，幽栖了此生。门墙元自静，群小莫从横。衮衮日不暇，看看岁又徂。一生赋茅屋，几度换桃符。天肯容吾老，人皆笑我迂。玉溪何所见，时复问诗癯。
岁暮书怀寄林玉溪·其一
作者：戴复古
朝代：宋

吾年几八十，暮景不胜斜。老鹤犹能语，枯梅强作花。一心为死计，无意问生涯。有酒时相过，东邻八九家。
岁暮书怀寄林玉溪·其三
作者：戴复古
朝代：宋

衮衮日不暇，看看岁又徂。一生赋茅屋，几度换桃符。天肯容吾老，人皆笑我迂。玉溪何所见，时复问诗癯。
岁暮书怀寄林玉溪·其二
作者：戴复古
朝代：宋

笑共梅花语，穷难与命争。人皆居燠馆，我独堕寒坑。假合非吾道，幽栖了此生。门墙元自静，群小莫从横。
岳市胜业寺悦亭
作者：戴复古
朝代：宋
体裁：七言绝句

寻幽揽胜老犹勤，但觉吟身瘦几分。净洗一生尘上眼，细看七十二风云。
岳市胜业寺禹柏
作者：戴复古
朝代：宋
体裁：五言律诗

三千年老柏，怪怪复奇奇。剖彼一枯腹，离为九折枝。蟠根半生死，阅世几兴衰。神禹所栽植，山灵常护持。
峡山二首
作者：戴复古
朝代：宋

山近江如束，林深路欲迷。平沙印虎迹，绝壁听猿啼。绿水人谁钓，黄茅地可畦。幽居堪避世，何必武陵溪。欲访飞来殿，维舟上峡山。有溪流屋下，无路入云间。犀解捐金索，猿能记玉环。无从旌往事，有地足跻攀。
常宁县访许介之途中即景
作者：戴复古
朝代：宋

竹径入茅屋，松坡连菜畦。深潴沤麻水，斜竖采桑梯。区别邻家鸭，群分各线鸡。行人来少憩，假道过东溪。
常宁县访许介之途中即景
作者：戴复古
朝代：宋

竹径入茅屋，松坡连菜畦。深潴沤麻水，斜竖采桑梯。区别隣家鸭，群分各线鸡。行人来少憩，假道过东溪。
平江呈毅夫侍郎
作者：戴复古
朝代：宋
体裁：七言律诗

龙墀射策三千字，未抵胸中十万兵。远大无过为将相，文章争似立功名。当今天下几豪杰，独数君家两弟兄。世事从横人事左，未知何以措升平。
广东漕李实夫四首
作者：戴复古
朝代：宋

乾坤虽广大，人物不能多。议论还诸老，文章自一科。从横负才略，缓急任干戈。不有济时杰，其如世事何。志士规模远，非时展布难。莫言南地暖，须念北风寒。楮贱伤财力，兵骄稔祸端。盛衰关气数，天下几时安。千里长城手，如何在广州。共谈天下事，莫上斗南楼。瘦露封侯骨，忠怀报国秋。丁宁北来雁，边信怕沉浮。忘家甘旅食，忧国属愁颜。有客佩金印，何人守玉关。风霜晚秋后，天地夕阳间。痛洒伤时泪，别公归故山。
广东漕李实夫四首·其一
作者：戴复古
朝代：宋

乾坤虽广大，人物不能多。议论还诸老，文章自一科。从横负才略，缓急任干戈。不有济时杰，其如世事何。
广东漕李实夫四首·其三
作者：戴复古
朝代：宋

千里长城手，如何在广州。共谈天下事，莫上斗南楼。瘦露封侯骨，忠怀报国秋。丁宁北来雁，边信怕沉浮。
广州所见
作者：戴复古
朝代：宋
体裁：五言律诗

风波行险道，万里绝人烟。几个下番客，经年渡海船。人皆贪舶货，我独惜青钱。□□□□□，留心禁漏川。
庐山
作者：戴复古
朝代：宋

山灵未许到天池，又作西林一宿期。寺是晋时陶侃宅，记传隋代率更碑。山椒云气易为雨，客子情怀多费诗。暂借蒲团学禅寂，茶烟飞绕鬓边丝。道人问我看庐山，地上争如阁上看。呈露千峰秋落木，雕锼万象客凭栏。静中见得天机妙，闲里回观世路难。管领风光有微憾，桂花香里酒瓶乾。拥鼻行吟上下廊，今宵又宿赞公房。松摇半夜风声壮，桂染中秋月色香。白石清泉闻笑语，名山大泽出文章。老夫甘作无名者，不逐纷纷举子忙。乘鸾不见李腾空，试与寻真访故宫。黄叶堆边觅行路，紫烟深处望仙踪。眼高天近千山上，身共云栖一壑中。九叠屏风三叠水，更无诗句可形容。
庐山·其二
作者：戴复古
朝代：宋

道人问我看庐山，地上争如阁上看。呈露千峰秋落木，雕锼万象客凭栏。静中见得天机妙，闲里回观世路难。管领风光有微憾，桂花香里酒瓶乾。
庐山·其四
作者：戴复古
朝代：宋

乘鸾不见李腾空，试与寻真访故宫。黄叶堆边觅行路，紫烟深处望仙踪。眼高天近千山上，身共云栖一壑中。九叠屏风三叠水，更无诗句可形容。
庐山马上
作者：戴复古
朝代：宋

青松路径白云关，有客来寻半日閒。十载灞桥驴子上，争如骑马看庐山。
庐山马上
作者：戴复古
朝代：宋

青松路径白云关，有客来寻半日闲。
十载灞桥驴子上，争如骑马看庐山。
庐州帅李仲诗春风亭会客有尘字韵诗和者甚多
作者：戴复古
朝代：宋

玉关人老鬓丝新，千里长城在一身。气使黄金结豪杰。手挥白羽静风尘。山河四望亭中景，桃李一开天下春。乡日满城骑战马，而今四野尽耕民。
庚子荐饥
作者：戴复古
朝代：宋

正月彗星出，连年旱魃兴。自应多变故，何可望丰登。孰有回天力，谁怀济世能。嫠居不卹纬，忧国瘦崚嶒。
庚子荐饥
作者：戴复古
朝代：宋

正月彗星出，连年旱魃兴。自应多变故，何可望丰登。孰有回天力，谁怀济世能。嫠居不恤纬，忧国瘦崚嶒。连岁遭饥馑，民间气索然。十家九不爨，升米百馀钱。凛凛饥寒地，萧萧风雪天。人无告急处，闭户抱愁眠。饿走抛家舍，从横死路岐。有天不雨粟，无地可埋尸。劫数惨如此，吾曹忍见之。官司行赈恤，不过是文移。乘时皆闭粜，有谷贵如金。寒士糟糠腹，豪民铁石心。可怜饥欲死，那更病相侵。到处闻愁叹，伤时泪满襟。杵臼成虚设，蛛丝网釜鬵。啼饥食草木，啸聚斫山林。人语无生意，鸟啼空好音。休言谷价贵，菜亦贵如金。去岁未为歉，今年始是凶。谷高三倍价，人到十分穷。险淅矛头菜，愁闻饭后钟。新来慰心处，陇麦早芃芃。
庚子荐饥
作者：戴复古
朝代：宋

饿走抛家舍，从横死路岐。
有天有雨粟，无地可埋尸。
劫数惨如此，吾曹忍见之。
官司行赈卹，不过是文移。
庚子荐饥·其二
作者：戴复古
朝代：宋

连岁遭饥馑，民间气索然。十家九不爨，升米百馀钱。凛凛饥寒地，萧萧风雪天。人无告急处，闭户抱愁眠。
度淮
作者：戴复古
朝代：宋

一雨足秋意，孤吟写客怀。人情容易变，身事苦难谐。每日思归浙，今朝却度淮。此生烦造物，略略为安排。
张仁仲提干衡阳冰壶亭燕客
作者：戴复古
朝代：宋
体裁：七言律诗

大抵吾曹臭味同，留欢卜夜莫匆匆。一亭景物冰壶上，万里乾坤玉镜中。疏柳无心挂明月，败荷有恨倚西风。吟家旧日张公子，千首诗成句句工。
张端义应诏上书谪曲江正月一日赣州相遇
作者：戴复古
朝代：宋

忧世心何切，谋身计甚疏。樽前话不尽，天下事何如。汉武求言诏，贾生流涕书。龙颜那可犯，谪向曲江居。正朝送迁客，好去看梅花。此岭几人过，念君双鬓华。直言知为国，远地莫思家。韶石叫虞舜，伤哉古道赊。
张端义应诏上书谪曲江正月一日赣州相遇·其一
作者：戴复古
朝代：宋

忧世心何切，谋身计甚疏。樽前话不尽，天下事何如。汉武求言诏，贾生流涕书。龙颜那可犯，谪向曲江居。
张统制之子为父求诗蕲州城破匹马打围而出能知数谓时不可为
作者：戴复古
朝代：宋

夜半金城破，身随铁马飞。横挥三尺剑，突出万人围。勇锐资神力，功名与愿违。自能占气数，终老著农衣。
归后遣书问讯李敷文
作者：戴复古
朝代：宋

绣斧离章贡，旋闻帅寿沙。先生方易节，客子已还家。别后仙凡隔，归来道路赊。秋风两行字，也胜寄梅花。身退谋家易，时危致主难。才能今管乐，人物旧张韩。吾国日以小，边疆风正寒。平生倚天剑，终待斩楼兰。闻说营新第，无从贺落成。门庭山水色，楼阁管弦声。海内二三杰，胸中十万兵。宁为一区计，不使九州平。忆作南州客，归来东海滨。尚怀忧世志，忍说在家贫。老作山林计，梦随车马尘。郁孤台上月，无复照诗人。
归后遣书问讯李敷文·其三
作者：戴复古
朝代：宋
体裁：五言律诗

闻说营新第，无从贺落成。门庭山水色，楼阁管弦声。海内二三杰，胸中十万兵。宁为一区计，不使九州平。
归后遣书问讯李敷文·其四
作者：戴复古
朝代：宋

忆作南州客，归来东海滨。尚怀忧世志，忍说在家贫。老作山林计，梦随车马尘。郁孤台上月，无复照诗人。
归来二首儿子创小楼以安老者
作者：戴复古
朝代：宋

老去知无用，归来得自如。几年眠客舍，今日爱吾庐。处世无长策，闲时读故书。但能营一饱，浑莫问其馀。破屋不可住，如何著老身。喜于乔木下，见此小楼新。山好如佳客，吾归作主人。摩挲双脚底，无复踏红尘。
归来二首儿子创小楼以安老者·其一
作者：戴复古
朝代：宋

老去知无用，归来得自如。几年眠客舍，今日爱吾庐。处世无长策，闲时读故书。但能营一饱，浑莫问其馀。
归来二首儿子创小楼以安老者·其二
作者：戴复古
朝代：宋

破屋不可住，如何著老身。喜于乔木下，见此小楼新。山好如佳客，吾归作主人。摩挲双脚底，无复踏红尘。
归来二首儿子创小楼以安老首
作者：戴复古
朝代：宋

破屋不可住，如何着老身。喜于乔木下，见此小楼新。山好如佳客，吾归作主人。摩挲双脚底，无复踏红尘。
归舟已具李宪楼仓有约盗贼梗道见避乱者可怜
作者：戴复古
朝代：宋

岁律又云莫，临风咏式微。两台方有约，一棹未成归。夜宿三家市，天寒百衲衣。豺狼当道路，鸥鹭亦惊飞。仓猝抛家舍，遑遑走道涂。依山结茅广，摘草当园蔬。老稚朝朝哭，生涯物物无。避军兼避寇，何日得安居。
归舟已具李宪楼仓有约盗贼梗道见避乱者可怜
作者：戴复古
朝代：宋

岁律又云莫，临风咏式微。
雨台方有约，一棹未成归。
夜宿三家市，天寒百衲衣。
豺狼当道路，鸥鹭亦惊飞。
彭绣使平叛卒后除经略小诗陈利害
作者：戴复古
朝代：宋

乳虎恋巢穴，穷猿失木悲。
早须思一着，先要释群疑。
豪杰通心腹，人心无怨咨。
御军明纪律，威爱贵兼施。
彭绣使平叛卒后除经略小诗陈利害
作者：戴复古
朝代：宋

广东经略使，今古几人贤。陛下用一士，民间有二天。清风排瘴雨，廉德照贪泉。龙节生光彩，鸾车奏凯旋。斩蛟移鳄后，近水有惊鳞。阃外尚多事，幕中无一人。佩韦防狷急，强饭养精神。罗致贤能士，仍须藻鉴真。乳虎恋巢穴，穷猿失木悲。早须思一著，先要释群疑。豪杰通心腹，人民无怨咨。御军明纪律，威爱贵兼施。
彭绣使平叛卒后除经略小诗陈利害·其三
作者：戴复古
朝代：宋

乳虎恋巢穴，穷猿失木悲。早须思一著，先要释群疑。豪杰通心腹，人民无怨咨。御军明纪律，威爱贵兼施。
彭绣使平叛卒后除经略小诗陈利害·其二
作者：戴复古
朝代：宋

斩蛟移鳄后，近水有惊鳞。阃外尚多事，幕中无一人。佩韦防狷急，强饭养精神。罗致贤能士，仍须藻鉴真。
徐京伯通判晚岁得二子
作者：戴复古
朝代：宋
体裁：古风

竹隐种竹知几年，千竿万竿长拂天。群飞不敢下栖止，常有清风凛凛然。丹穴飞来两雏凤，凤来此竹为之重。牙签玉轴带芸香，家藏万卷为渠用。人间豚犬不足多，我来为作徐卿二子歌。手传竹隐文章印，看取他日官职高嵯峨。
得古梅两枝
作者：戴复古
朝代：宋
体裁：五言律诗

老干百年久，从教花事迟。似枯元不死，因病反成奇。玉破稀疏蕊，苔封古怪枝。谁能知我意，相对岁寒时。
怀何宏甫
作者：戴复古
朝代：宋
体裁：五言律诗

何郎好兄弟，爱我往来频。人作交游看，情如骨肉亲。茅庵思共隐，蕙帐暖生春。别后长相忆，寄书无便人。
怀家三首
作者：戴复古
朝代：宋

白发出门来，三见梅花谢。客路有岁年，归心无昼夜。强言不思家，对人作意气。惟有布被头，见我思家泪。三年寄百书，几书到我屋。昨夜梦中归，及见老妻哭。
怀家三首·其一
作者：戴复古
朝代：宋
体裁：五言绝句

白发出门来，三见梅花谢。客路有岁年，归心无昼夜。
怀雪蓬姚希声使君
作者：戴复古
朝代：宋

寒入疏蓬夜雪深，是非难辩口如喑。
一官不幸有奇祸，万事但求无愧心。
想像骑牛开画卷，丁宁回雁寄来音。
传家一首冰壶赋，未信横舟竟陆沉。
怀雪蓬姚希声使君
作者：戴复古
朝代：宋

寒入疏蓬夜雪深，是非难辩口如瘖。一官不幸有奇祸，万事但求无愧心。想像骑牛开画卷，丁宁回雁寄来音。传家一首冰壶赋，未信横舟竟陆沉。有感中来不自禁，短长亭下短长吟。梅花差可强人意，竹叶安能醉我心。世事无凭多改变，仕途相识半升沉。摩挲老眼从头看，只有青山无古今。
怀雪蓬姚希声使君·其一
作者：戴复古
朝代：宋

寒入疏蓬夜雪深，是非难辩口如瘖。一官不幸有奇祸，万事但求无愧心。想像骑牛开画卷，丁宁回雁寄来音。传家一首冰壶赋，未信横舟竟陆沉。
怀雪蓬姚希声使君·其二
作者：戴复古
朝代：宋
体裁：七言律诗

有感中来不自禁，短长亭下短长吟。梅花差可强人意，竹叶安能醉我心。世事无凭多改变，仕途相识半升沉。摩挲老眼从头看，只有青山无古今。
思家
作者：戴复古
朝代：宋
体裁：五言律诗

湖海三年客，妻孥四壁居。饥寒应不免，疾病又何如。日夜思归切，平生作计疏。愁来仍酒醒，不忍读家书。
思归
作者：戴复古
朝代：宋

地上皇皇虮虱臣，着衣吃饭亦君恩。不能待诏金銮殿，尝欲献诗光范门。身在草茅忧社稷，恨无毫发补乾坤。才疏命薄成何事，白首归耕东海村。
思归
作者：戴复古
朝代：宋

地上皇皇虮虱臣，著衣吃饭亦君恩。不能待诏金銮殿，尝欲献诗光范门。身在草茅忧社稷，恨无毫发补乾坤。才疏命薄成何事，白首归耕东海村。躬耕海上奈无田，乍可经营买钓船。未有人供令狐米，欲从鬼借尉迟钱。回头归路三千里，藉手还乡五百篇。幸遇太平时节好，白云深处了残年。
思归·其一
作者：戴复古
朝代：宋

地上皇皇虮虱臣，著衣吃饭亦君恩。不能待诏金銮殿，尝欲献诗光范门。身在草茅忧社稷，恨无毫发补乾坤。才疏命薄成何事，白首归耕东海村。
思归二首
作者：戴复古
朝代：宋

吟诗不换校书郎，但欲封侯管醉乡。疏懒无成嵇叔夜，清狂似达贺知章。安贫不怕黄金尽，既老从教白发长。百计不如归去好，子孙相对说农桑。老矣归欤东海村，长裾不复上王门。肉糜岂胜鱼羹饭，纨裤何如犊鼻裈。是处江山如送客，故园桐竹已生孙。分无功业书青史，或有诗名身后存。
思归二首
作者：戴复古
朝代：宋

老矣归欤东海村，长裾不复上王门。
肉糜岂胜鱼羹饭，纨袴何如犊鼻褌。
是处江山如送客，故园桐竹已生孙。
分无功业书青史，或有诗名身后存。
思归二首·其一
作者：戴复古
朝代：宋
体裁：七言律诗

吟诗不换校书郎，但欲封侯管醉乡。疏懒无成嵇叔夜，清狂似达贺知章。安贫不怕黄金尽，既老从教白发长。百计不如归去好，子孙相对说农桑。
思归二首·其二
作者：戴复古
朝代：宋

老矣归欤东海村，长裾不复上王门。肉糜岂胜鱼羹饭，纨裤何如犊鼻裈。是处江山如送客，故园桐竹已生孙。分无功业书青史，或有诗名身后存。
感寓三首
作者：戴复古
朝代：宋

古今通一理，趋向自多门。贤士玉成美，贪夫金注昏。谁知身是患，人以道为尊。前辈□□死，姓名千载存。谊利不同道，盛衰何用疑。布衣甘寂寞，纨裤自矜持。勿谓人为巧，待观天定时。铜山或饿死，富贵五羊皮。自觉心无愧，何须座右铭。人将金作坞，吾以石为屏。年老医难疗，天寒酒易醒。菊花香到死，不肯就飘零。
感寓三首
作者：戴复古
朝代：宋

自觉心无愧，何须座右铭。人将金作坞，吾双石为屏。年老医难疗，天寒酒易醒。菊花香到死，不肯就飘零。
感寓三首·其一
作者：戴复古
朝代：宋

古今通一理，趋向自多门。贤士玉成美，贪夫金注昏。谁知身是患，人以道为尊。前辈□□死，姓名千载存。
感寓三首·其二
作者：戴复古
朝代：宋

谊利不同道，盛衰何用疑。布衣甘寂寞，纨裤自矜持。勿谓人为巧，待观天定时。铜山或饿死，富贵五羊皮。
感寓四首
作者：戴复古
朝代：宋

红紫妾路尘，绿树有嘉色。刳心晚闻道，玩物若有得。青春坐销歇，方兹见真实。人生到中年，胡不保明德。秋风堕庭梧，栖凤去无迹。矫首碧云端，一语三叹息。
感寓四首
作者：戴复古
朝代：宋

采薇人固高，饮露蝉遂清。谋兹一粒粟，举世共营营。营营亦多涂，中有亏与盈。陋巷一箪食，朱门九鼎烹。穷达各有命，繄谁主权衡。吾生未可必，秋风白发生。蛛网羃虚檐，一饱罗群飞。寒蚕齧枯桑，一身终茧丝。物物巧生理，我生拙奚为。貂裘日以弊，石田岁长饥。一贫已到骨，一气傥未衰。举目送飞鸿，悠悠知我谁。夜雨挟西风，摵摵撼庭树。浮生堪几秋，青鬓忽已素。铅刀刲九牛，策蹇望长路。所操莽无奇，自好徒自误。改弦调新声，履道易故步。收功在桑榆，其敢怨迟莫。红紫委路尘，绿树有嘉色。刳心晚闻道，玩物若有得。青春坐销歇，方兹见真实。人生到中年，胡不保明德。秋风堕庭梧，栖凤去无迹。矫首碧云端，一语三叹息。
感寓四首·其一
作者：戴复古
朝代：宋

采薇人固高，饮露蝉遂清。谋兹一粒粟，举世共营营。营营亦多涂，中有亏与盈。陋巷一箪食，朱门九鼎烹。穷达各有命，繄谁主权衡。吾生未可必，秋风白发生。
感寓四首·其三
作者：戴复古
朝代：宋

夜雨挟西风，摵摵撼庭树。浮生堪几秋，青鬓忽已素。铅刀刲九牛，策蹇望长路。所操莽无奇，自好徒自误。改弦调新声，履道易故步。收功在桑榆，其敢怨迟莫。
感寓四首·其二
作者：戴复古
朝代：宋

蛛网羃虚檐，一饱罗群飞。寒蚕齧枯桑，一身终茧丝。物物巧生理，我生拙奚为。貂裘日以弊，石田岁长饥。一贫已到骨，一气傥未衰。举目送飞鸿，悠悠知我谁。
慈云避暑
作者：戴复古
朝代：宋

相邀避暑到慈云，细听诸君讲见闻。
六月美宣歌北伐，五弦思舜奏南薰。
不忧冷澹无欢伯，自致清凉有此君。
想像当时河朔饮，樽前不用着红裙。
慈云避暑
作者：戴复古
朝代：宋

相邀避暑到慈云，细听诸君讲见闻。六月美宣歌北伐，五弦思舜奏南薰。不忧冷澹无欢伯，自致清凉有此君。想像当时河朔饮，樽前不用著红裙。
所闻
作者：戴复古
朝代：宋
体裁：五言律诗

今虏既亡后，中间消息稀。山河谁是主，豪杰故乘机。喜报三京复，旋闻二赵归。此行关大义，天意忍相违。
所闻二首
作者：戴复古
朝代：宋

屡遣和戎使，三边未解兵。武夫权渐重，□□望何轻。天下思豪杰，君王用老成。时无渭滨叟，白首致功名。右席须贤久，丹书几度催。贼惊中使转，人望相公来。问政曲江宅，调羹庾岭梅。莫因多病后，虚出应三台。
所馆小楼见山可喜
作者：戴复古
朝代：宋

兹楼非我有，久居如主人。虽无往来客，青山当佳宾。君看楼下路，三尺软红尘。失脚踏此尘，汨没多终身。
扬州道宫安下制干朱行甫抚干方巨山连骑相访
作者：戴复古
朝代：宋
体裁：五言律诗

道院群仙集，高轩二妙来。文章清气足，谈笑老怀开。落木三秋晚，黄花九日催。何当陪胜践，共把蟹螯杯。
投江西曾宪二首
作者：戴复古
朝代：宋

枢星居紫极，遥映使星明。天下推名德，君家好弟兄。一台振纲纪，列郡想风声。不试褰帷手，官曹未易清。诸贤皆在位，治效尚迟迟。污吏未能去，明君若可欺。外台天耳目，正士国根基。既揽澄清辔，那无按察时。
折桂寺
作者：戴复古
朝代：宋

拥鼻行吟上下廊，今宵又宿赞公房。松摇夜半风声壮，桂染中秋月色香。白石清泉喧笑语，深山大泽出文章。当年罗汉寻归处，谁道天台是故乡。
抚州节推萧学易衙宇一新
作者：戴复古
朝代：宋

掇取高科如拾芥，爱君才调望君深。莫誇书判居莲幕，要把文章入禁林。华屋修成官满去，好诗改定客来吟。西窗共对萧萧竹，不负三杯话此心。
抚州节推萧学易衙宇一新
作者：戴复古
朝代：宋

摄取高科如拾芥，爱君才调望君深。
莫夸书判居莲幕，要把文章入禁林。
华屋修成官满去，好诗改定客来吟。
西窗共对萧萧竹，不负三杯话此心。
抚州谢楼宗丞见访
作者：戴复古
朝代：宋

客里门庭可设罗，使君千骑肯相过。心忘贵贱交游重，论及兴衰感慨多。诸老逢时起岩壑，二边何日罢干戈。老夫何预人间事，归去沧江理钓蓑。
抚州谢楼宗丞见访
作者：戴复古
朝代：宋

客里门庭可设罗，使君千骑肯相过。
心忘贵贱交游重，论及兴衰感慨多。
诸老逢时起岩壑，二边何日罢干戈。
老夫何预人间事，红去沧江理钓簑。
招山乃诗人刘叔拟故居朱清之得其地清之赴南
作者：戴复古
朝代：宋

半路袖回攀佳手，一生才遂买山心。要知此老风流处，来向刘郎吟处吟。
招山乃诗人刘叔拟故居朱清之得其地清之赴南宫中道而返就招山卜筑不久亦去世
作者：戴复古
朝代：宋

半路袖回攀桂手，一生才遂买山心。要知此老风流处，来向刘郎吟处吟。有钱可买沧浪景，无术能还梦幻身。一段江山寄愁绝，百年不见两诗人。
挽唐吉林咏道
作者：戴复古
朝代：宋
体裁：五言律诗

博雅林夫子，隐居城市中。家贫书甚富，学苦字尤工。四海交名胜，诸文辨异同。阿戎谈更好，端不负家风。
挽大溪姚祥叔即南
作者：戴复古
朝代：宋

庆门今独盛，旧族有光华。日坐不欺至，天兴积善家。山林娱晚境，书史是生涯。手种堂前桂，君看身后花。
挽沙溪项公苔湖居士
作者：戴复古
朝代：宋

读书不成事，何恨老山林。处世有容德，与人无诤心。友于兄弟乐，惠彼里闾深。细把丰碑读，怀贤泪满襟。一曲苔湖上，深居万竹间。自寻三径乐，早得一身闲。㶁㶁循除水，林林夹屋山。伤心白云际，遗迹尚班班。
挽沙溪项公苔湖居士·其二
作者：戴复古
朝代：宋

一曲苔湖上，深居万竹间。自寻三径乐，早得一身闲。㶁㶁循除水，林林夹屋山。伤心白云际，遗迹尚班班。
挽温岭丁竹坡
作者：戴复古
朝代：宋

潇洒复潇洒，是为丁竹坡。生涯浑草草，诗句自多多。恨不识是叟，悲哉作此歌。数编遗稿在，不共葬烟萝。
挽赵县丞
作者：戴复古
朝代：宋

雅志思行古，幽居不受官。倾家为义举，竭力奉亲欢。阅世开天镜，藏身作瓦棺。闻知捐馆日，有梦跨金鞍。
挽赵县丞
作者：戴复古
朝代：宋

雅志思行古，幽居不爱官。倾家为义举，竭力奉亲欢。阅世开天镜，藏身作瓦棺。闻知捐馆日，有梦跨金鞍。
故人陈秘书家有感
作者：戴复古
朝代：宋

晚春风雨后，花絮落无声。绿泛新荷出，青铺细草生。私蛙为谁噪，老犬伴人行。旧日狂宾客，樽前笑不成。林塘劫火后，更作两家分。笋拆头抢地，松高气拂云。老夫来访旧，稚子解谈文。自是麒麟种，那随雁鹜群。
故人陈秘书家有感·其二
作者：戴复古
朝代：宋
体裁：五言律诗

林塘劫火后，更作两家分。笋拆头抢地，松高气拂云。老夫来访旧，稚子解谈文。自是麒麟种，那随雁鹜群。
斗山子王深父作石屏记为老夫书其文甚佳采记中语作五诗致谢
作者：戴复古
朝代：宋

细读石屏记，临风觉厚颜。如何一片石，欲比众名山。浪迹江湖上，归身岩壑间。渔樵争半席，人笑老痴顽。细读石屏记，诚然愧我心。兰荪借芳馥，金石假声音。俗子方腾谤，朋俦合献箴。分为无用物，白发委山林。细读石屏记，寻幽到水涯。老人相问答，属意在岩花。江海浮天阔，山林去国赊。草茅最深处，认作野人家。细读石屏记，堪嗟老病身。谁知饥欲死，曷取寿长贫。雪片丰年瑞，梅花腊月春。今朝一杯酒，谁道是生辰。细读石屏记，多君才思清。南山数峰碧，北斗七星明。风土钟奇秀，文章到老成。待看黄鹄举，唾手取功名。
斗山子王深父作石屏记为老夫书其文甚佳采记中语作五诗致谢·其二
作者：戴复古
朝代：宋

细读石屏记，诚然愧我心。兰荪借芳馥，金石假声音。俗子方腾谤，朋俦合献箴。分为无用物，白发委山林。
新安寒食
作者：戴复古
朝代：宋
体裁：七言律诗

不拟今年到歙州，要知行止岂人谋。一百五日客怀恶，三十六峰春雨愁。老矣此身犹道路，凄其归梦绕松楸。花瓢仙子无由见，千里江山负远游。
新岁书怀四首
作者：戴复古
朝代：宋

衰年百病身，淳祐五年春。尘世自多事，风光又一新。乡人方拜相，野客自垂纶。说与烟波侣，海滨非渭滨。七十九岁叟，时吟感寓诗。年高胡不死，身健欲何为。细柳绿垂地，小桃红满枝。春风不到处，枯蔓挂疏篱。老病从人笑，儿童识我谁。穷愁无地著，心事有天知。鹊噪缘何喜，蛙鸣岂为私。如何得怀抱，长似醉眠时。正月复二月，百年如一年。世间人易老，天下事难全。生计麦十斛，传家诗几篇。眼前虽不足，心地自超然。
新岁书怀四首·其一
作者：戴复古
朝代：宋

衰年百病身，淳祐五年春。尘世自多事，风光又一新。乡人方拜相，野客自垂纶。说与烟波侣，海滨非渭滨。
新岁书怀四首·其三
作者：戴复古
朝代：宋

老病从人笑，儿童识我谁。穷愁无地著，心事有天知。鹊噪缘何喜，蛙鸣岂为私。如何得怀抱，长似醉眠时。
新岁书怀四首·其二
作者：戴复古
朝代：宋

七十九岁叟，时吟感寓诗。年高胡不死，身健欲何为。细柳绿垂地，小桃红满枝。春风不到处，枯蔓挂疏篱。
新岁书怀四首·其四
作者：戴复古
朝代：宋

正月复二月，百年如一年。世间人易老，天下事难全。生计麦十斛，传家诗几篇。眼前虽不足，心地自超然。
新年自唱自和
作者：戴复古
朝代：宋

圣朝开宝历，淳佑四年春。
生自前丁亥，今逢两甲辰。
黄粲一梦觉，青镜二毛新。
七十八岁叟，乾坤有几人。
新年自唱自和
作者：戴复古
朝代：宋

圣朝开宝历，淳祐四年春。生自前丁亥，今逢两甲辰。黄粱一梦觉，青镜二毛新。七十八岁叟，乾坤有几人。死灰无复暖，槁木不逢春。近日愁多病，今年岁在辰。处喧如处寂，求旧不求新。笑问长河水，谁为不老人。江山一夜雨，花柳九州春。过节喜无事，谋欢要及辰。年年仍岁岁，故故复新新。把酒有馀恨，无从见古人。
新年自唱自和
作者：戴复古
朝代：宋

江山一夜雨，花柳九州春。
过节喜无事，谋懽要及辰。
年年仍岁岁，故故复新新。
把酒有馀恨，无从见古人。
新年自唱自和·其一
作者：戴复古
朝代：宋

圣朝开宝历，淳祐四年春。生自前丁亥，今逢两甲辰。黄粱一梦觉，青镜二毛新。七十八岁叟，乾坤有几人。
新年自唱自和·其三
作者：戴复古
朝代：宋

江山一夜雨，花柳九州春。过节喜无事，谋欢要及辰。年年仍岁岁，故故复新新。把酒有馀恨，无从见古人。
新年自唱自和·其二
作者：戴复古
朝代：宋
体裁：五言律诗

死灰无复暖，槁木不逢春。近日愁多病，今年岁在辰。处喧如处寂，求旧不求新。笑问长河水，谁为不老人。
新朝士多故人愁吟寄之
作者：戴复古
朝代：宋
体裁：五言律诗

野鹿自由性，孤鸿不就群。飘零生白发，故旧半青云。忧国家何有，愁吟天不闻。北风吹汉水，胡骑政纷纷。
方孚若真□宅堂前池上作淮南小山题咏者甚多见其诗轴次韵
作者：戴复古
朝代：宋

妙手能移造化功，壶中幻出九华峰。山虽云小能栖凤，水不求深贵有龙。事纪淮南千古胜，记成嘉泰八年冬。先生不用赋招隐，办了功名访赤松。
族侄孙子荣之子神童颜老不幸短命而死哭之不足三诗以悼之
作者：戴复古
朝代：宋

亘古英灵在，颜回有后身。年才十三岁，才过万千人。学到由天悟，文高见理真。再生仍再夭，无路问鸿钧。昨应童科日，群儿立下风。丰姿倾众目，文采动诸公。两耳能兼听，六经皆暗通。相期到杨晏，有始柰无终。汝祖积阴德，汝翁多读书。汝生天报施，汝死又何如。脩短有定数，贤愚莫问渠。冥官闻恸哭，还许再来无。
族侄孙子荣之子神童颜老不幸短命而死哭之不足三诗以悼之·其一
作者：戴复古
朝代：宋

亘古英灵在，颜回有后身。年才十三岁，才过万千人。学到由天悟，文高见理真。再生仍再夭，无路问鸿钧。
族侄孙子荣之子神童颜老不幸短命而死哭之不足三诗以悼之·其三
作者：戴复古
朝代：宋

汝祖积阴德，汝翁多读书。汝生天报施，汝死又何如。脩短有定数，贤愚莫问渠。冥官闻恸哭，还许再来无。
无为军界上遇太湖赵尉制府禀议
作者：戴复古
朝代：宋

解后风尘底，周旋鞍马间。三杯送行色，一笑强开颜。夜宿煖汤市，晨炊冷水关。军前献筹策，第一守光山。
无为山中郑老家
作者：戴复古
朝代：宋

高谈可听用心幽，灼见此翁非俗流。鞍马破家还避世，田园得地肯封侯。开窗脩竹无由俗，绕屋青山总是秋。门外短篱看亦好，黄金菊间碧牵牛。
无策
作者：戴复古
朝代：宋

老觉登楼懒，心知涉世疏。梦蕉还得鹿，缘木可求鱼。晚岁未闻道，平生欠读书。行藏两无策，究竟果何如。
既别诸故旧独黄希声往曲江禀议未回不及语离
作者：戴复古
朝代：宋

别尽诸君不见君，客愁多似海南云。一声何处离群雁，那向江村静处闻。老年怀抱晚秋天，欲去思君重黯然。闻道归来有消息，江头错认几人船。
既别诸故旧独黄希声往曲江禀议未回不及语离·其一
作者：戴复古
朝代：宋
体裁：七言绝句

别尽诸君不见君，客愁多似海南云。一声何处离群雁，那向江村静处闻。
春尽日
作者：戴复古
朝代：宋
体裁：五言律诗

撚指过三月，又当春夏交。花残蜂课蜜，林茂鸟安巢。芳草生青霭，新篁展绿稍。风骚将断绝，谁有续弦胶。
春日
作者：戴复古
朝代：宋

淫滞江湖久，蹉跎岁月新。客愁茅店雨，诗思柳桥春。秣马寻归路，骑鲸问故人。山林与朝市，何处著吾身。
春日二首呈黄子迈大卿
作者：戴复古
朝代：宋

帝里风光二月新，西湖几队踏青人。
杏花时节偏饶雨，杨柳门墙易得春。
或是或非尘里事，无穷无达醉中身。
五陵年少夸豪举，寂寞诗家戴叔伦。
春日二首呈黄子迈大卿
作者：戴复古
朝代：宋

野人何得以诗鸣，落魄骑驴走帝京。白发半头惊岁月，虚名一日动公卿。颇思湖上春风约，不柰楼头夜雨声。柳外断云筛日影，试听幽鸟话新晴。帝里风光二月新，西湖几队踏青人。杏花时节偏饶雨，杨柳门墙易得春。或是或非尘里事，无穷无达醉中身。五陵年少誇豪举，寂寞诗家戴叔伦。
春日二首呈黄子迈大卿·其一
作者：戴复古
朝代：宋

野人何得以诗鸣，落魄骑驴走帝京。白发半头惊岁月，虚名一日动公卿。颇思湖上春风约，不柰楼头夜雨声。柳外断云筛日影，试听幽鸟话新晴。
春日二首呈黄子迈大卿·其二
作者：戴复古
朝代：宋

帝里风光二月新，西湖几队踏青人。杏花时节偏饶雨，杨柳门墙易得春。或是或非尘里事，无穷无达醉中身。五陵年少誇豪举，寂寞诗家戴叔伦。
春日怀家
作者：戴复古
朝代：宋

细数平生事，何堪挂齿牙。客游儿废学，身拙妇持家。开甕尝春酒，租山摘早茶。关心此时节，归兴满天涯。
春日风雨中
作者：戴复古
朝代：宋

潇潇风雨闭柴门，年纪衰颓病着身。
大似梁鸿居海曲，略如公干卧漳滨。
三春晴暖无多日，一世安闲有几人。
闻道明朝新醖熟，不妨祭灶请比隣。
春日风雨中
作者：戴复古
朝代：宋

潇潇风雨闭柴门，年纪衰颓病著身。大似梁鸿居海曲，略如公干卧漳滨。三春晴暖无多日，一世安闲有几人。闻道明朝新酝熟，不妨祭灶请比邻。
春暮
作者：戴复古
朝代：宋

捻指过三月，又当春夏交。
花残蜂课蜜，林茂鸟营巢。
芳草生青霭，新篁长绿梢。
风骚将断绝，谁有续弦胶。
昭武太守王子文日与李贾严羽共观前辈一两家诗及晚唐诗因有论诗十绝子文见之谓无甚高论亦可作诗家小学须知
作者：戴复古
朝代：宋

文章随世作低昂，变尽风骚到晚唐。举世吟哦推李杜，时人不识有陈黄。古今胸次浩江河，才比诸公十倍过。时把文章供戏谑，不知此体误人多。曾向吟边问古人，诗家气象贵雄浑。雕锼太过伤于巧，朴拙惟宜怕近村。意匠如神变化生，笔端有力任从横。须教自我胸中出，切忌随人脚后行。陶写性情为我事，留连光景等儿嬉。锦囊言语虽奇绝，不是人间有用诗。飘零忧国杜陵老，感寓伤时陈子昂。近日不闻秋鹤唳，乱蝉无数噪斜阳。欲参诗律似参禅，妙趣不由文字传。个里稍关心有误，发为言句自超然。诗本无形在窈冥，网罗天地运吟情。有时忽得惊人句，费尽心机做不成。作诗不与作文比，以韵成章怕韵虚。押得韵来如砥柱，动移不得见工夫。草就篇章只等闲，作诗容易改诗难。玉经雕琢方成器，句要丰腴字要安。
昭武太守王子文日举李贾严羽共观前辈一两家
作者：戴复古
朝代：宋

曾向吟边问古人，诗家气象贵雄浑。
雕锼太过伤于巧，仆拙惟宜怕近村。
昭武太守王子文日举李贾严羽共观前辈一两家
作者：戴复古
朝代：宋

欲参诗律似参禅，妙趣不由文字传。个里稍关心有误，发为言句自超然。
晚春次韵
作者：戴复古
朝代：宋

酒醒愁难醒，春归客未归。莺啼花雨歇，燕立柳风微。世路多殊辙，人生贵识机。低头饱一粟，仰首愧云飞。
曾云巢同相勉李玉涧不赴召
作者：戴复古
朝代：宋

诏书催赴紫宸班，九奏君王乞挂冠。日暮倒行非我事，急流勇退有何难。地灵不隐金砂胜，秋水长流玉涧寒。好把山林寄图画，试教天下故人看。
有感
作者：戴复古
朝代：宋
体裁：五言律诗

浩浩海风劲，滔滔河水浑。古人皆去世，乔木自当门。族党诸孙盛，吾宗一线存。兴衰知有数，心事与谁论。
有感
作者：戴复古
朝代：宋

老子生来世法疏，白头思欲把犁锄。摩挲此腹空无物，侥倖虚名愧有馀。憔悴不堪渔父笑，寒温无益贵人书。诗家幸有严华谷，襟谊犹能眷眷予。
有感
作者：戴复古
朝代：宋

老子生来世法疏，白头思欲把犁锄。
摩挲此腹空无物，侥幸虚名愧有馀。
憔悴不堪渔父笑，寒温无益贵人书。
诗家幸有严华谷，襟谊犹能眷眷予。
有烹犊延客者食之有感
作者：戴复古
朝代：宋
体裁：五言律诗

田家茧栗犊，小小可怜生。未试一犁力，俄遭五鼎烹。朝来占食指，妙绝此杯羹。口腹为人累，终怀不忍情。
有议袁蒙斋者
作者：戴复古
朝代：宋
体裁：七言律诗

世上苦无公是非，讥评人物信犹疑。镜中妍丑无私照，棋上高低有误时。怀古尚馀乔木在，伤春唯许落花知。黄金可办将何用，铸出当年钟子期。
望江南
作者：戴复古
朝代：宋

壶山好，也解忆狂夫。转首便成千里别，轻年不寄一行书。浑似不相疏。
催归曲，一唱一愁予。有剑卖来酤酒吃，无钱归去买山居。安处即吾庐。壶山有催归曲赠仆，甚妙。
望江南
作者：戴复古
朝代：宋

壶山好，博古又通今。结屋三间藏万卷，挥毫一字直千金。四海有知音。门外路，咫尺是湖阴。万柳堤边行处乐，百花洲上醉时吟。不负一生心。壶山好，也解忆狂夫。转首便成千里别，轻年不寄一行书。浑似不相疏。催归曲，一唱一愁予。有剑卖来酤酒吃，无钱归去买山居。安处即吾庐。石屏老，家住海东云。本是寻常田舍子，如何呼唤作诗人。无益费精神。千首富，不救一生贫。贾岛形模元自瘦，杜陵言语不妨村。谁解学西昆。
望江南
作者：戴复古
朝代：宋

有说未尽处，为续四曲壶山好，博古又通今。结屋三间藏万卷，挥毫一字直千金。四海有知音。门外路，咫尺是湖阴。万柳堤边行处乐，百花洲上醉时吟。不负一生心。
望江南·其二
作者：戴复古
朝代：宋

壶山好，也解忆狂夫。转首便成千里别，轻年不寄一行书。浑似不相疏。催归曲，一唱一愁予。有剑卖来酤酒吃，无钱归去买山居。安处即吾庐。
望江南·忆江南
作者：戴复古
朝代：宋
体裁：词

石屏老，家住海东云。
本是寻常田舍子，如何呼唤作诗人。
无益费精神。
千首富，不救一生贫。
贾岛形模元自瘦，杜陵言语不妨村。
谁解学西崑。
望江南·忆江南·壶山好
作者：戴复古
朝代：宋
体裁：词

壶山好，也解忆狂夫。
转首便成千里别，经年不寄一行书。
浑似不相疏。
催归曲，一唱一愁予。
有剑卖来酤酒吃，无钱归去买山居。
安处即吾庐。
望江南·忆江南·壶山好
作者：戴复古
朝代：宋
体裁：词

壶山好，文字满胸中。诗律变成长庆体，歌词渐有稼轩风。最会说穷通。中年后，虽老未成翁。儿大相传书种在，客来不放酒尊空。相对醉颜红。
望江南·忆江南·壶山好
作者：戴复古
朝代：宋
体裁：词

壶山好，胆气不妨粗。手奋空拳成活计，眼穿故纸下功夫。处世未全疏。生涯事，近日果何如。背锦奚奴能检典，画眉老妇出交租。且喜有赢馀。
望江南·忆江南·石屏老
作者：戴复古
朝代：宋
体裁：词

石屏老，悔不住山林。注定一生知有命，老来万事付无心。巧语不如喑。贫亦乐，莫负好光阴。但愿有头生白发，何忧无地觅黄金。遇酒且须斟。
望江南·忆江南·石屏老
作者：戴复古
朝代：宋
体裁：词

石屏老，长忆少年游。自谓虎头须食肉，谁知猿臂不封侯。身世一虚舟。平生事，说着也堪羞。四海九州双脚底，千愁万恨两眉头。白发早归休。
望江南忆江南
作者：戴复古
朝代：宋
体裁：词

壶山好，博古又通今。结屋三间藏万卷，挥毫一字直千金。四海有知音。门外路，咫尺是湖阴。万柳堤边行处乐，百花洲上醉时吟。不负一生心。
望江南（仆既为宋壶山说其自说未尽处，壶山必有答语，仆自嘲三解）
作者：戴复古
朝代：宋
体裁：词

石屏老，家住海东云。本是寻常田舍子，如何呼唤作诗人。无益费精神。千首富，不救一生贫。贾岛形模元自瘦，杜陵言语不妨村。谁解学西昆。
望花山张老家
作者：戴复古
朝代：宋

元从边上住，来此避兵兴。
麦麨朝充食，检明夜当灯。
蔽门麻菶菶，护壁石层层。
老妪逢人哭，吾儿在谢陵。
木兰花慢
作者：戴复古
朝代：宋
体裁：词

莺啼啼不尽，任燕语、语难通。这一点闲愁，十年不断，恼乱春风。重来故人不见，但依然、杨柳小楼东。记得同题粉壁，而今壁破无踪。兰皋新涨绿溶溶。流恨落花红。念著破春衫，当时送别，灯下裁缝。相思谩然自苦，算云烟、过眼总成空。落日楚天无际，凭栏目送飞鸿。
木兰花慢·莺啼啼不尽
作者：戴复古
朝代：宋
体裁：词

莺啼啼不尽，任燕语、语难通。这一点闲愁，十年不断，恼乱春风。重来故人不见，但依然、杨柳小楼东。记得同题粉壁，而今壁破无踪。兰皋新涨绿溶溶。流恨落花红。念着破春衫，当时送别，灯下裁缝。相思谩然自苦，算云烟、过眼总成空。落日楚天无际，凭栏目送飞鸿。
朱仲寔少府到官无几日即入佥幕官满送行二首
作者：戴复古
朝代：宋

才智人难及，上官能用贤。梅仙无一事，莲幕坐三年。政誉倾千里，归途仰二天。辟书闻早上，松菊莫留连。孝友平生事，守廉天下难。居官一日俸，阖室几人餐。病骨何妨瘦，吟肩不肯寒。功名未须问，且奉版舆安。
朱子昂司户登滕王阁
作者：戴复古
朝代：宋
体裁：七言律诗

笑傲不禁秋兴长，登临谁复问滕王。江湖周折地襟带，云霞粲烂天文章。人如野鹤何飘逸，目送飞鸿去渺茫。安得雪醅三百斗，发君豪气对吾狂。
朱行甫和前韵送别烹鹿荐酒
作者：戴复古
朝代：宋

此别真成别，从今去不来。佳人难再得，恶抱向谁开。客路一归晚，家书几度催。慇勤见君意，烹鹿荐离杯。
李友山诸丈甚喜得朋留连日久月洲乃友山道号
作者：戴复古
朝代：宋

此身到处自悠悠，一笑非为越女留。风雨不妨鸡戒晓，江湖又见雁横秋。途中有客居岩谷，天下何人似月洲。颇欲相从溪上住，诸君许我卜邻否。
李友山诸丈甚喜得朋留连日久月洲乃友山道号
作者：戴复古
朝代：宋

此身到处自悠悠，一笑非为越女留。风雨不妨鸡戒晓，江湖又见雁横秋。途中有客居岩谷，天下何人似月洲。颇欲相从溪上住，诸君许我卜隣否。
李深道得苏养直所为深字韵一首不知题何处景
作者：戴复古
朝代：宋

都来五十有六字，写出山林无限奇。
当日所题何处景，只今但见后湖诗。
一言一语堪传世，某水某丘仍属谁。
试向愁烟推白鸟，无情白鸟又何知。
李深道得苏养直所写深字韵诗
作者：戴复古
朝代：宋

表出尘埃外，浓董兰蕙香。
风流晋人物，高古汉文章。
老眼不多见，前程岂易量。
三杯话胸臆，一笑对云骧。
李深道得苏养直所写深字韵诗
作者：戴复古
朝代：宋

表出尘埃外，浓薰兰蕙香。风流晋人物，高古汉文章。老眼不多见，前程岂易量。三杯话胸臆，一笑对云骧。
李计使领客游白云景泰
作者：戴复古
朝代：宋

天近刚风吹面寒，绣衣玉立白云间。沧波万顷海南海，翠碧几重山外山。自觉登临无限意，谁思富贵不如闲。前峰若个神仙宅，指点烟霞见一斑。
村景
作者：戴复古
朝代：宋

箫鼓迎神赛社筵，藤枝摇曳打秋千。坐中翁妪鬓如雪，也把山花插满颠。
村景
作者：戴复古
朝代：宋

箫鼓迎神赛社筵，藤枝摇曳打鞦韆。坐中翁妪鬓如雪，也把山花插满颠。
杜仲高相遇约李尉
作者：戴复古
朝代：宋

胸中无地著尘埃，有我唯堪把酒杯。苦恨好山移不得，生憎俗客去还来。秋风吹老东篱菊，春信搀开北岭梅。管领风光须我辈，急吹短笛棹船回。
杜仲高高九万相会
作者：戴复古
朝代：宋

杜癖诗无敌，高髯画绝伦。笑谈能不朽，富贵或成尘。今古多奇事，乾坤几怪民。相逢不容易，一醉楚江滨。
杜仲高高九万相会
作者：戴复古
朝代：宋

杜癖诗无敌，高髯画绝纶。笑谈能不朽，富贵或成尘。今古多奇事，乾坤几怪民。相逢不容易，一醉楚江滨。
杜子野主簿约客赋一诗为赠与仆一联云生就石
作者：戴复古
朝代：宋

杜陵之后有孙耒，自守诗家法度严。秀骨可仙官况薄，高情追古俗人嫌。起看星斗夜推枕，为爱江山寒卷帘。饱吃梅花吟更好，锦囊虽富不伤廉。
杨伯子监丞霅川久雨得晴为喜
作者：戴复古
朝代：宋

村南村北晒蓑衣，好是云开日出时。太守少宽忧世志，野人为赋喜晴诗。两岐瑞麦黄金实，八茧吴蚕白雪丝。政事端知合天意，雨旸还亦顺人为。
松江舟中四首荷叶浦时有不测末句故及之
作者：戴复古
朝代：宋

夜听枫桥钟，晓汲松江水。客行信匆匆，少住亦可喜。且食鳜鱼肥，莫问鲈鱼美。垂虹五百步，太湖三万顷。除却岳阳楼，天下无此景。范蠡挟西施，功名付烟艇。秋风吹客衣，归兴浩难写。寒林噪晚鸦，红日堕平野。篙师解人意，舣棹酒旗下。扁舟乃官差，舟子吾语汝。汝为我作劳，吾亦不汝负。好向上塘行，莫过荷叶浦。
松江舟中四首荷叶浦时有不测末句故及之·其三
作者：戴复古
朝代：宋

秋风吹客衣，归兴浩难写。寒林噪晚鸦，红日堕平野。篙师解人意，舣棹酒旗下。
林伯仁话别二绝
作者：戴复古
朝代：宋

别酒三杯醉不知，梅花岭外故人稀。片心暗逐白云去，日日向君行处飞。茉莉花边把酒卮，桄榔树下共谈诗。醉来一枕西窗下，酒醒方知有别离。
林伯仁话别二绝
作者：戴复古
朝代：宋

茉莉花边把酒卮，恍榔树下共谈诗。
醉来一枕西窗下，酒醒方知有别离。
林伯仁话别二绝·其二
作者：戴复古
朝代：宋

茉莉花边把酒卮，桄榔树下共谈诗。醉来一枕西窗下，酒醒方知有别离。
柳梢青·岳阳楼
作者：戴复古
朝代：宋
体裁：词

袖剑飞吟。洞庭青草，秋水深深。万顷波光，岳阳楼上，一快披襟。不须携酒登临。问有酒、何人共斟？变尽人间，君山一点，自古如今。
柳梢青·袖剑飞吟
作者：戴复古
朝代：宋
体裁：词

袖剑飞吟。洞庭青草，秋水深深。万顷波光，岳阳楼上，一快披襟。不须携酒登临。问有酒、何人共斟。变尽人间，君山一点，自古如今。
栗斋巩仲至以元结文集为韵
作者：戴复古
朝代：宋

寻常被酒时，归到急投枕。
为爱次山文，今夜醉忘寝。
伟哉浯溪碑，千载气凛凛。
舂陵贼退篇，少陵犹敛衽。
文章自一家，其意则古甚。
大羹遗五味，纯素薄文锦。
聱牙不同俗，斯人异所禀。
君君望尧舜，人人欲仓廪。
古道不可行，时对窳樽饮。
梅
作者：戴复古
朝代：宋

孤标粲粲压群葩，独占春风管岁华。几树参差江上路，数枝装点野人家。冰池照影何须月，雪岸闻香不见花。绝似林间隐君子，自从幽处作生涯。
梅花
作者：戴复古
朝代：宋

潇洒春葩缟寿阳，百花惟有此花强。月中分外精神出，雪里几多风味长。折向书窗疑是玉，吟来齿颊亦生香。年年茅舍江村畔，勾引诗人费品量。
梦中亦役役
作者：戴复古
朝代：宋

半夜群动息，五更百梦残。天鸡啼一声，万枕不遑安。一日一百刻，能得几刻閒。当其閒睡时，作梦更多端。穷者梦富贵，达者梦神仙。梦中亦役役，人生良鲜欢。
梦中亦役役
作者：戴复古
朝代：宋

半夜群动息，五更百梦残。天鸡啼一声，万枕不遑安。一日一百刻，能得几刻闲。当其闲睡时，作梦更多端。穷者梦富贵，达者梦神仙。梦中亦役役，人生良鲜欢。
次王应求韵
作者：戴复古
朝代：宋

逐日轮蹄走四方，来来去去为何忙。无人肯问山林乐，举世争趋名利场。以道自脩身是宝，无求何用智为囊。爱梅栽竹平生语，吐出清风六月凉。
次韵君玉春日
作者：戴复古
朝代：宋

风雨不相贷，敏华能几时。
才歌喜晴赋，又作惜春诗。
压架酴醾老，翻阶芍药迟。
无花何足算，有酒且相期。
次韵君玉春日
作者：戴复古
朝代：宋

风雨不相贷，繁华能几时。才歌喜晴赋，又作惜春诗。压架酴醾老，翻阶芍药迟。无花何足算，有酒且相期。
次韵旴江李君昉见寄二首时李在包守郡斋
作者：戴复古
朝代：宋

久作丹丘客，疑君去复来。
高吟闯风雅，妙句斩琼瑰。
道谊心千古，文章水一杯。
荷花时话别，别后又梅开。
次韵旴江李君昉见寄二首时李在包守郡斋
作者：戴复古
朝代：宋

久作丹丘客，疑君去复来。高吟闯风雅，妙句斲琼瑰。道谊心千古，文章水一杯。荷花时话别，别后又梅开。共醉荆溪酒，不论杯浅深。定交从此日，识面早知心。久缺寒温问，忽闻长短吟。玉霄亭下路，几夜梦相寻。
次韵旴江李君昉见寄二首时李在包守郡斋·其一
作者：戴复古
朝代：宋

久作丹丘客，疑君去复来。高吟闯风雅，妙句斲琼瑰。道谊心千古，文章水一杯。荷花时话别，别后又梅开。
次韵李伯高
作者：戴复古
朝代：宋
体裁：七言绝句

莲幕高吟冰雪篇，天才秀发思华年。千金买得惊人句，落在鸡林渡海船。
次韵杜运使见赠
作者：戴复古
朝代：宋

飘零敢说是诗人，故旧多居要路津。穷贱交游谁复记，江湖踪迹早成陈。无心涉世当归隐，有口逢人肯说贫。家在翠屏山下住，茅庐虽小可容身。
次韵梅花
作者：戴复古
朝代：宋

百花看遍莫如梅，更向群芳缺际开。
寒冷怕行门外路，为渠踏雪过山杰。
次韵谢敬之题南康县刘清老园
作者：戴复古
朝代：宋
体裁：五言律诗

刘子隐居地，真如李愿盘。万松春不老，多竹夏生寒。卜筑世情远，登临客虑宽。题诗疥君壁，聊以记游观。
次韵谷口郑东子见寄
作者：戴复古
朝代：宋

一生飘泊客途中，抚技从人类百工。白首归来入诗社，犹思渭北与江东。
次韵谷口郑东子见寄
作者：戴复古
朝代：宋

闭门觅句饭牛翁，囊有新诗不怕穷。十里梅花生眼底，九峰山色满胸中。不管家居四壁空，琢成佳句有神工。谪仙会有金銮召，莫道诗人命不通。相看俱作白头翁，出处规模自不同。我走江湖作狂梦，君能面壁课成功。一生飘泊客途中，扶技从人类百工。白首归来入诗社，犹思渭北与江东。吾乡自昔诗人少，委羽先生后有翁。坐客无毡君莫笑，云台有集继家风。自笑诗人多好酒，君能不饮任樽空。劝君莫倚醒醒眼，却笑傍人醉面红。
次韵陈叔强见寄
作者：戴复古
朝代：宋

识面者无数，论交要有缘。未闻苍玉佩，先枉碧云篇。采凤腾诗笔，持螯泛酒船。山阴或乘兴，何待菊花天。穷通元有命，富贵柰无缘。对此黄梅雨，歌君白雪篇。风生三尺剑，梦逐五湖船。白首成何事，归来敢问天。
毗陵天庆观画龙自题姑苏羽士李怀仁醉笔诗呈王君保寺丞使君
作者：戴复古
朝代：宋

姑苏道士天酒星，醉笔写出双龙形。墨迹从横夺造化，蜿蜒满壁令人惊。一龙翻身出云表，口吞八极沧溟小。手弄宝珠珠欲飞，握入掌中拳五爪。一龙排山山为开，头角与石争崔嵬。波涛怒起接云气，不向九霄行雨来。万物焦枯天作旱，两雄壁隐宁非懒。真龙不用只画图，猛拍栏干寄三叹。
毗陵太平寺画水呈王君保使君
作者：戴复古
朝代：宋

何人笔端有许力，卷来一片潇湘碧。摩挲老眼看不真，怪见层波涌虚壁。天庆观中双黑龙，物色虽殊妙处同。能将此水畜彼龙，方知画手有神通。龙兮水兮终会遇，天下苍生待霖雨。
水调歌头·轮奂半天上
作者：戴复古
朝代：宋

轮奂半天上，胜概压南楼。
筹边独坐，岂欲登览快双眸。
浪说胸吞云梦，直把气吞残虏，西北望神州。
百载一机会，人事恨悠悠。
骑黄鹤，赋鹦鹉，谩风流。
岳王祠畔，杨柳烟锁古今愁。
整顿干坤手段，指授英雄方略，雅志若为酬。
杯酒不在手，双鬓恐惊秋。
水调歌头·题李季允侍郎鄂州吞云楼
作者：戴复古
朝代：宋
体裁：词

轮奂半天上，胜概压南楼。筹边独坐，岂欲登览快双眸。浪说胸吞云梦，直把气吞残虏，西北望神州。百载一机会，人事恨悠悠。骑黄鹤，赋鹦鹉，谩风流。岳王祠畔，杨柳烟锁古今愁。整顿乾坤手段，指授英雄方略，雅志若为酬。杯酒不在手，双鬓恐惊秋。
水调歌头·题李季允侍郎鄂州吞云楼
作者：戴复古
朝代：宋
体裁：词

轮奂半天上，胜概压南楼。筹边独坐，岂欲登览快双眸。浪说胸吞云梦，直把气吞残虏，西北望神州。百载好机会，人事恨悠悠。骑黄鹤，赋鹦鹉，谩风流。岳王祠畔，杨柳烟锁古今愁。整顿乾坤手段，指授英雄方略，雅志若为酬。杯酒不在手，双鬓恐惊秋。
水调歌头（送竹隐知郢州）
作者：戴复古
朝代：宋
体裁：词

雕鹗上云汉，虎豹守天关。一官游戏，笑向古郢试朱轓。天下封疆几郡，尽得公为太守，奉诏仰天宽。万物一吐气，千里贺平安。雪楼高，三百尺，玉栏干。政成无事，时复把酒对江山。问讯莫愁安在，见说风流宋玉，犹有屋三间。请和阳春曲，留与世人看。
永新宰潘仁叔再约观梅
作者：戴复古
朝代：宋
体裁：七言律诗

去年忆访潘怀县，樽俎风流主意饶。爆竹声中度残岁，华灯影里醉元宵。春风又起观梅兴，野客仍烦折简招。预想张园寻故事，插花秉烛过溪桥。
永新彭时甫馆仆于玉峰楼龙子崇来话旧
作者：戴复古
朝代：宋

暂舣溪头棹，来敲月下门。江湖十年别，故旧几人存。听雨夜同榻，论心酒一樽。不须谈世事，万虑满乾坤。
求先人墨迹呈表兄黄季文
作者：戴复古
朝代：宋

我翁本诗仙，游戏沧海上。引手掣鲸鲵，失脚堕尘网。身穷道则腴，年高气弥壮。平生无长物，饮尽千斛酿。传家古锦囊，自作金玉想。篇章久零落，人间眇馀响。搜求二十年，痛泪湿黄壤。君家图书府，墨色照青嶂。我翁有遗迹，数纸古田样。仿佛锺王体，吟句更豪放。把玩竹林间，寒风凛恓惨。昂昂野鹤姿，愧无中散状。儿孤襁褓中，家风随扫荡。于兹见笔法，可想翁无恙。幽居寂寞乡，风月共来往。众丑成独妍，群喑怪孤唱。一生既蹉跎，人琴遂俱丧。托君名不朽，斯文岂天相。旧作忽新传，识者动慨赏。嗟予忝厥嗣，朝夕愧俯仰。敢坠显扬思，幽光发草莽。假此见诸公，丐铭松柏圹。君其启惠心，慰彼九泉望。
求先人墨迹呈表兄黄季文
作者：戴复古
朝代：宋

我翁本诗仙，游戏沧海上。引手掣鲸鲵，失脚堕尘网。身穷道则腴，年高气弥壮。平生无长物，饮尽千斛酿。传家古锦囊，自作金玉想。篇章久零落，人间眇馀响。搜求二十年，痛泪湿黄壤。君家图书府，墨色照青嶂。我翁有遗迹，数纸古田样。髣髴钟王体，吟句更豪放。把玩竹林间，寒风凛悽怆。昂昂野鹤姿，愧无中散状。儿孤襁褓中，家风随扫荡。于兹见笔法，可想翁无恙。幽居寂寞乡，风月共来往。众丑成独妍，群瘖怪孤唱。一生既蹉跎，人琴遂俱丧。托君名不朽，斯文岂天相。旧作忽新传，识者动慨赏。嗟予忝厥嗣，朝夕愧俯仰。敢坠显扬思，幽光发草莽。假此见诸公，丐铭松柏圹。君其启惠心，慰彼九泉望。
求安
作者：戴复古
朝代：宋

愁来须强遣，老去只求安。酒熟思招客，诗成胜得官。梅花天下白，雪片夜深寒。衲被蒙头睡，悠然百虑宽。
汉阳登览呈王中甫使君
作者：戴复古
朝代：宋

西州城郭虽然小，江汉规模壮矣哉。大别山头观禹迹，楚波亭上望吴台。萧萧修竹凤不至，漠漠平沙雁又来。五马相邀共登览，欲酬秋兴费诗材。
江上
作者：戴复古
朝代：宋
体裁：五言律诗

山束江流急，云兼雾气深。轻鸥闲态度，孤雁苦声音。客路行无极，风光古又今。梅花出篱落，幽事颇关心。
江州德化县漪岚堂尽得庐山之胜醉中作此呈赵明府
作者：戴复古
朝代：宋

不羡君为花县宰，羡君日坐漪岚堂。有时酒兴兼诗兴，无限山光与水光。百姓熙熙知教化，群胥凛凛对风霜。公馀置酒看桃李，醉倒花前客自狂。
江村晚眺
作者：戴复古
朝代：宋
体裁：诗

江头落日照平沙，潮退渔船搁岸斜。
白鸟一双临水立，见人惊起入芦花。
江村晚眺
作者：戴复古
朝代：宋

江头落日照平沙，潮退渔船阁岸斜。白鸟一双临水立，见人惊起入芦花。
江村晚眺二首
作者：戴复古
朝代：宋

数点归鸦过别村，隔滩渔笛远相闻。菰蒲断岸潮痕湿，日落空江生白云。江头落日照平沙，潮退渔舠阁岸斜。白鸟一双临水立，见人惊起入芦花。
江涨见移居者
作者：戴复古
朝代：宋
体裁：五言律诗

夏潦连秋涨，人家水半门。都抛破茅屋，移住小山村。聒聒笼鸡犬，累累带子孙。安居华屋者，应觉此身尊。
江滨晓步
作者：戴复古
朝代：宋

津头晓步落潮痕，行尽蒲根到柳根。雁影参差半江月，鸡声咿喔数家村。求鱼看下连筒钓，乞火听敲邻舍门。料得锦城无此景，欲将图画寄王孙。
江滨晓步
作者：戴复古
朝代：宋

津头晓步落潮痕，行尽蒲根到柳根。雁影参差半江月，鸡声咿喔数家村。求鱼看下连筒钓，乞火听敲隣舍门。斜得锦城无此景，欲将图画寄王孙。
江皋
作者：戴复古
朝代：宋
体裁：五言律诗

江皋有闲客，独立对秋风。白鸟来无数，青林望不穷。斜阳方照晚，新月早腾空。得句从谁语，倾心酒碗中。
江西壬辰秋大旱饥临江守王幼学监簿极力救民癸巳夏不雨几成荐饿监簿祷之甚切终有感于天
作者：戴复古
朝代：宋

恳切金章奏，精诚玉帝知。稻粱民性命，丰歉国安危。苗秀方成实，雨来还及时。人能合天意，天亦顺人为。天续饥民命，神知太守心。骄旸化霖雨，六月借春阴。早稻先秋熟，晚田储水深。去年饥欲死，不料到于今。
汪给事守鄂渚元宵代江夏宰吴熙仲献灯
作者：戴复古
朝代：宋

鄂州新得主人翁，今岁元宵便不同。灯火夜深回昼日，管弦声动起春风。辽天月借三秋白，陆地莲开十丈红。妙手信能移造化，速宜归去补苍穹。一晴收尽四山云，天与黄堂作好春。西楚东吴献风月，南楼北榭拥星辰。扶持入郭观灯叟，歌舞拦街醉酒人。此是太平真气象，今年第一个良辰。
汪给事守鄂渚元宵代江夏宰吴熙仲献灯·其一
作者：戴复古
朝代：宋
体裁：七言律诗

鄂州新得主人翁，今岁元宵便不同。灯火夜深回昼日，管弦声动起春风。辽天月借三秋白，陆地莲开十丈红。妙手信能移造化，速宜归去补苍穹。
汪给事守鄂渚元宵代江夏宰吴熙仲献灯·其二
作者：戴复古
朝代：宋

一晴收尽四山云，天与黄堂作好春。西楚东吴献风月，南楼北榭拥星辰。扶持入郭观灯叟，歌舞拦街醉酒人。此是太平真气象，今年第一个良辰。
汪见可教授约诸丈凤山酌别
作者：戴复古
朝代：宋

凤凰洲上凤凰山，草草登临见一斑。不立樊墙天广大，剩栽花竹地宽闲。白云四面峰千叠，绿柳前头水一湾。行色催人诗未就，寄情庭院落花间。
汪见可教授约诸丈凤山酌别
作者：戴复古
朝代：宋

凤凰洲上凤凰山，草草登临见一斑。不立樊墙天广大，賸栽花竹地宽闲。白云四面峰千叠，绿柳前头水一湾。行色催人诗未就，寄情庭院落花间。
汪见可约游青原
作者：戴复古
朝代：宋
体裁：七言律诗

来访青原古钓矶，溪流衮衮濯龙奇。一茶可款从僧话，数局争先对客棋。云雨那能败吾事，山林政喜得君诗。石头路滑篮舆小，换得扁舟在水湄。
沁园春
作者：戴复古
朝代：宋
体裁：词

一曲狂歌，有百馀言，说尽平生。费十年灯火，读书读史，四方奔走，求利求名。蹭蹬归来，闭门独坐，赢得穷吟诗句清。夫诗者，皆吾侬平日，愁叹之声。空馀豪气峥嵘。安得良田二顷耕。向临邛涤器，可怜司马，成都卖卜，谁识君平。分则宜然，吾何敢怨，蝼蚁逍遥戴粒行。开怀抱，有青梅荐酒，绿树啼莺。
沁园春·一曲狂歌
作者：戴复古
朝代：宋
体裁：词

一曲狂歌，有百馀言，说尽一生。费十年灯火，读书读史，四方奔走，求利求名。蹭蹬归来，闭门独坐，赢得穷吟诗句清。夫诗者，皆吾侬平日，愁叹之声。空馀豪气峥嵘。安得良田二顷耕。向临邛涤器，可怜司马，成都卖卜，谁识君平。分则宜然，吾何敢怨，蝼蚁逍遥戴粒行。开怀抱，有青梅荐酒，绿树啼莺。
沁园春·请赋林堂
作者：戴复古
朝代：宋

请赋林堂，林堂未成，吾何赋哉。想胸中丘壑，山中风月，亭台几所，花木千栽。应接光阴，品题胜概，须待堂成我再来。听分付，是经行去处，莫放苍苔。吾曹不堕尘埃。要胸次长随笑口开。任江湖浪迹，鸥盟雁序，功名到手，凤阁鸾台。它日相寻，有窬此约，酌水浮君三百杯。闻斯语，有冠山突兀，袍岭崔嵬。
沁园春·请赋林堂
作者：戴复古
朝代：宋
体裁：词

请赋林堂，林堂未成，吾何赋哉。想胸中丘壑，山中风月，亭台几所，花木千栽。应接光阴，品题胜概，须待堂成我再来。听分付，是经行去处，莫放苍苔。吾曹不堕尘埃。要胸次长随笑口开。任江湖浪迹，鸥盟雁序，功名到手，凤阁鸾台。它日相寻，有逾此约，酌水浮君三百杯。闻斯语，有冠山突兀，袍岭崔嵬。
沁园春（送姚雪篷之贬所）
作者：戴复古
朝代：宋
体裁：词

访衡山之顶，雪鸿渺渺，湘江之上，梅竹娟娟。寄语波臣，传言鸥鹭，稳护渠侬书画船。
泉南
作者：戴复古
朝代：宋

南地无冰雪，常疑暖作灾。昼昏山雾合，寒变海风来。垄麦衔芒早，梅花带叶开。客中归未得，岁事渐相催。
泉南
作者：戴复古
朝代：宋

南地无冰雪，常疑暖作灾。昼昏山雾合，寒变海风来。垅麦衔芒早，梅花带叶开。客中归未得，几事渐相催。
法曹罗立之酒边举数首皆仆故人为我寄声
作者：戴复古
朝代：宋

佳士欣相识，吟边问姓名。官为三语掾，诗到五言城。野客可怜我，故人烦寄声。白头归故隐，秋后会群英。
洞仙歌
作者：戴复古
朝代：宋

卖花担上，菊蕊金初破。说着重阳怎虚过。看画城，簇簇酒肆歌楼，奈没个、巧处安排着我。家乡煞远哩，抵死思量，枉把眉头万千锁。一笑且开怀，小阁团栾，旋簇着、几般蔬果。把三杯两盏记时光，问有甚曲儿，好唱一个？
洞仙歌
作者：戴复古
朝代：宋

卖花檐上，菊蕊金初破。说是重阳怎虚过。看画城簇簇，酒肆歌楼，奈没个巧处，安排着我。
家乡煞远哩，抵死思量，枉把眉头万千锁。一笑且开怀，小阖团栾，旋簇着、几般蔬果。把三杯两盏记时光，问有甚曲儿，好唱一个。
洞仙歌·卖花担上
作者：戴复古
朝代：宋
体裁：词

卖花担上，菊蕊金初破。
说着重阳怎虚过。
看画城簇簇，酒肆歌楼，奈没个巧处，安排着我。
家乡煞远哩，抵死思量，枉把眉头万千锁。
一笑且开怀，小阁团栾，旋簇着、几般蔬果。
把三杯两盏记时光，问有甚曲儿，好唱一个。
洞霄宫
作者：戴复古
朝代：宋

天柱峰头一振衣，云开岩路雨晴时。登临欲访神仙事，纪述都无汉晋碑。拍手数声龙井跃，篝灯一鉴洞天奇。林间安得栖身处，欲炼金丹饵玉芝。
洪子中大卿同登远碧楼归来有诗
作者：戴复古
朝代：宋
体裁：五言律诗

角巾华屋下，丘壑在其旁。寄兴青山远，忧时白发长。无心当世用，袖手看人忙。善自为身计，须传活国方。
浒以秋兰一盆为供
作者：戴复古
朝代：宋

吾儿来侍侧，供我一秋兰。萧然出尘姿，能禁风露寒。移根自岩壑，归我几案间。养之以水石，副之以小山。俨如对益友，朝夕共盘桓。清香可呼吸，薰我老肺肝。不过十数根，当作九畹看。
浣溪沙
作者：戴复古
朝代：宋

病起无聊倚绣床。玉容清瘦懒梳妆。水沉烟冷橘花香。说个话儿方有味，吃些酒子又何妨。一声啼鴂断人肠。
浣溪沙·病起无聊倚绣床
作者：戴复古
朝代：宋
体裁：词

病起无聊倚绣床。玉容清瘦懒梳妆。水沈烟冷橘花香。说个话儿方有味，吃些酒子又何妨。一声啼鴂断人肠。
海上鱼西寺
作者：戴复古
朝代：宋
体裁：七言律诗

北风三日弭行舟，登陆因为岛寺游。自笑奔驰如野马，本无拘束似沙鸥。人谁与语自缄口，山有可观频举头。小雨疏烟晚来景，老僧相对倚钟楼。
淮上回九江
作者：戴复古
朝代：宋
体裁：五言律诗

江水接淮水，扁舟去复回。客程官路柳，心事故园梅。活计鱼千里，空言水一杯。石屏有茅屋，朝夕望归来。
淮上寄赵茂实
作者：戴复古
朝代：宋

渺渺长淮路，秋风落木悲。乾坤限南北，胡虏迭兴衰。志士言机会，中原入梦思。江湖好山色，都在夕阳时。
淮东赵漕领客东园赵世卿剩谈近日诸公仆谓今日东园之会想像欧苏风流不可见
作者：戴复古
朝代：宋

今日东园会，能为野客期。乾坤一南北，花木几兴衰。亭馆经行地，欧苏无恙时。风流不可见，烟雨谩题诗。
淮东赵漕领客东园赵世卿賸谈近日诸公仆谓今
作者：戴复古
朝代：宋

今日东园会，能为野客期。
乾坤一南北，花木几兴衰。
宁馆经行地，欧苏无恙时。
风流不可见，烟雨谩题诗。
淮岸阻风
作者：戴复古
朝代：宋

舣棹枫林外，平沙走晚晴。秋深红鹤至，波动白鸥惊。荻浦留三日，江州计几程。夜来风色好，行不待天明。
清凉寺有怀真翰林运使之来
作者：戴复古
朝代：宋

不特来观德庆碑，江山胜槩六朝遗。兴亡了不关吾事，登览胡为作许悲。梅为有香奇似雪，酒能无闷妙于诗。萧萧绿竹无人爱，留取云稍待凤仪。
清平乐·醉狂痴作
作者：戴复古
朝代：宋
体裁：词

醉狂痴作。误信青楼约。酒醒梅花吹画角。翻得一场寂寞。相如谩赋凌云。琴台不遇文君。江上琵琶旧曲，只堪分付商人。
清平乐（兴国军呈李司直）
作者：戴复古
朝代：宋
体裁：词

今朝欲去。忽有留人处。说与江头杨柳树。系我扁舟且住。十分酒兴诗肠。难禁冷落秋光。借取春风一笑，狂夫到老犹狂。
清平乐（嘲人）
作者：戴复古
朝代：宋

醉狂痴作。误信青楼约。酒醒梅花吹画角。翻得一场寂寞。相如谩赋凌雪。琴台不遇文君。江上琵琶旧曲，只堪分付商人。
清明感伤
作者：戴复古
朝代：宋

一笠戴春雨，愁来不可遮。
清明思上塚，昨夜梦还家。
归兴随流水，伤心对落花。
晋原松下泪，沾洒楚天涯。
清明感伤
作者：戴复古
朝代：宋

客中今日最伤心，忆著家山松树林。白石冈头闻杜宇，对他人墓亦沾巾。
渔父词四首
作者：戴复古
朝代：宋

渔父醉，钓竿闲。柳下呼儿牢击船。
渔父词四首
作者：戴复古
朝代：宋

渔父饮，不须钱。柳枝斜贯锦鳞鲜，换酒却归船。渔父醉，钓竿闲。柳下呼儿牢系船，高眠风月天。渔父醒，荻花洲。三千六百钓鱼钩。从头下复休。渔父笑，笑何人。古来豪杰尽成尘。江山秋复春。
渔父词四首·其二
作者：戴复古
朝代：宋

渔父醉，钓竿闲。柳下呼儿牢系船，高眠风月天。
渔父（三）
作者：戴复古
朝代：宋
体裁：词

渔父醒，荻花洲。三千六百钓鱼钩。从头下复休。
渔父（二）
作者：戴复古
朝代：宋
体裁：词

渔父醉，钓竿闲。柳下呼儿牢系船。高眠风月天。
渔父（四首）
作者：戴复古
朝代：宋
体裁：词

渔父饮，不须钱。柳枝斜贯锦鳞鲜。换酒却归船。
渔父（四）
作者：戴复古
朝代：宋
体裁：词

渔父笑，笑何人。古来豪杰尽成尘。江山秋复春。
渝江绿阴亭九日燕集
作者：戴复古
朝代：宋

佳节重有感，人间行道难。登高苦无地，把酒一凭栏。山迥暮烟合，江空秋水寒。沙头有鸂鶒，莫作鸳鸯看。九日江亭上，谁怜老孟嘉。要人看白发，不用整乌纱。寄兴题桐叶，长歌醉菊花。归心徒自苦，犹在楚天涯。
渝江绿阴亭九日燕集·其二
作者：戴复古
朝代：宋
体裁：五言律诗

九日江亭上，谁怜老孟嘉。要人看白发，不用整乌纱。寄兴题桐叶，长歌醉菊花。归心徒自苦，犹在楚天涯。
游云溪与郡宴用太守韵即事二首
作者：戴复古
朝代：宋

溪堂久矣无人到，千骑传呼五马来。流水奔腾砥柱立，好山呈露晚云开。指挥壮士驰骁骑，管领衰翁吊古梅。笑问风流羊叔子，几人登览不尘埃。官府太平无一事，凝香座上著衰翁。飘摇短棹游方沼，缥缈高楼倚半空。把酒夜深霜落后，吹箫人在月明中。使君笑指梅花说，去岁今年事不同。
游云溪与郡宴用太守韵即事二首·其二
作者：戴复古
朝代：宋

官府太平无一事，凝香座上著衰翁。飘摇短棹游方沼，缥缈高楼倚半空。把酒夜深霜落后，吹箫人在月明中。使君笑指梅花说，去岁今年事不同。
湖上
作者：戴复古
朝代：宋

久住人情熟，湖边酒可赊。
来时飞柳絮，今日见梅花。
十载身为客，几封书家到。
斜阳照林屋，独立数栖鸦。
湖南漕李革夫被召乃丐归
作者：戴复古
朝代：宋

浪说归朝归豫章，新居万柳百花傍。何如表奏明光殿，乞取东湖作醉乡。轩冕难遮两鬓华，官居虽好不如家。一心懒上朝天马，要趁春风归种花。
湖南见直帅
作者：戴复古
朝代：宋

致身虽自文章选，经世尤高政事科。以若所为即伊吕，使其不遇亦丘轲。长沙地窄儒衣阔，明月池乾春水多。天以一贤私一路，其如呷海九州何。
湖南见真帅
作者：戴复古
朝代：宋

致身虽自文章选，经世尤高政事科。以若所为即伊吕，使其不遇亦丘轲。长沙地窄儒衣阔，明月池乾春水多。天以一贤私一路，其如四海九州何。
湖口
作者：戴复古
朝代：宋
体裁：五言律诗

水落山增峻，江空石出奇。倚篷看不足，解缆放教迟。沙上雁初到，樽前蟹可持。中秋能几日，又是菊花时。
湘中遇翁灵舒
作者：戴复古
朝代：宋
体裁：七言绝句

天台山与雁山邻，只隔中间一片云。一片云边不相识，三千里外却逢君。
湘西寺观澜轩
作者：戴复古
朝代：宋
体裁：七言绝句

东岸楼台西岸山，潇湘一片在中间。红尘不到沧波上，僧与白云相对闲。
溪上
作者：戴复古
朝代：宋

山腰有路穿脩竹，水面无桥涉浅沙。夹岸人家尽农圃，秋风吹老木棉花。